hotchpotch/miracl-hf-unified huggingface dataset:
จักรพรรดิวิแต็ลลิอุส
เอาลุส วิแต็ลลิอุส แกร์มานิกุส เอากุสตุส (; 24 กันยายน ค.ศ. 15 – 22 ธันวาคม ค.ศ. 69) เป็นจักรพรรดิแห่งจักรวรรดิโรมันผู้ทรงขึ้นครองราชย์ต่อจากจักรพรรดิออโทเมื่อวันที่ 16 เมษายน ค.ศ. 69 จนถึงวันที่ 22 ธันวาคมของปีเดียวกัน วิแต็ลลิอุสขึ้นครองราชย์ในปีของสงครามกลางเมืองที่เรียกว่าปีสี่จักรพรรดิ (Year of the four emperors) วิแต็ลลิอุสเป็นจักรพรรดิองค์แรกที่ใช้ตำแหน่ง “เยอรมานิคุส” ในชื่อแทนที่ “คาเอซาร์” เพราะเป็นตำแหน่งที่มาเสียชื่อไปการกระทำของจักรพรรดิเนโร
จักรพรรดิแนร์วา
มาร์กุส ก็อกแกย์ยุส แนร์วา ไกซาร์ เอากุสตุส (; 8 พฤศจิกายน ค.ศ. 30 – 25 มกราคม ค.ศ. 98) แนร์วาเป็นจักรพรรดิแห่งจักรวรรดิโรมันของราชวงศ์เนอร์วัน-อันโตนิน ผู้ทรงขึ้นครองราชย์ต่อจากจักรพรรดิโดมิเชียนเมื่อวันที่ 18 กันยายน ค.ศ. 96 จนเสด็จสวรรคตเมื่อวันที่ 25 มกราคม ค.ศ. 98 โดยมีพระราชโอรสจักรพรรดิทราจันเป็นผู้ครองราชย์ต่อมา
แนร์วาขึ้นเป็นจักรพรรดิเมื่ออายุได้ 65 ปีหลังจากการรับราชการภายใต้จักรพรรดิเนโรและกษัตริย์ราชวงศ์เฟลเวียน--เวสเปเซียน, ไททัส และ โดมิเชียน ภายใต้จักรพรรดิเนโรแนร์วาเป็นหนึ่งในผู้ติดตามพระจักรพรรดิและเป็นผู้มีบทบาทสำคัญในการเปิดเผยการคบคิดพิโซเนียน (Pisonian conspiracy) ของปี ค.ศ. 65 ต่อมาเพราะความที่มีความที่มีความจงรักภักดีราชวงศ์เฟลเวียนแนร์วาก็ได้รับตำแหน่งกงสุลในปี ค.ศ. 71 ในรัชสมัยของจักรพรรดิเวสเปเซียน และในปี ค.ศ. 90 ในรัชสมัยของจักรพรรดิโดมิเชียน
โดมิเชียน 18 กันยายน ค.ศ. 96 ถูกลอบสังหารโดยองค์รักษ์เพรทอเรียน (Praetorian Guard) ในวันเดียวกันแนร์วาก็ได้รับการประกาศให้เป็นจักรพรรดิโดยสภาเซเนทโรมัน ในฐานะพระจักรพรรดิองค์ใหม่แนร์วาก็ประกาศว่าจะฟื้นฟูเสรีภาพที่หยุดยั้งไปในสมัยการปกครองอย่างเผด็จการของโดมิเชียนกลับคืนมา แต่รัชสมัยอันสั้นของแนร์วาเป็นสมัยที่ประสบปัญหาทางเศรษฐกิจและความขาดสมรรถภาพในการใช้อำนาจในการควบคุมกองทัพโรมัน การปฏิวัติโดยองค์รักษ์เพรทอเรียนในเดือนตุลาคม ค.ศ. 97 มีผลทำให้แนร์วาต้องรับทราจันผู้ที่เป็นที่นิยมมากกว่าเป็นพระโอรสบุญธรรมและทายาท หลังจากที่ครองราชย์ยังไม่ถึง 15 เดือนแนร์วาก็เสด็จสวรรคตโดยธรรมชาติเมื่อวันที่ 25 มกราคม ค.ศ. 98 หลังจากนั้นก็ได้รับตั้งให้เป็นเทพโดยทราจัน
แม้ว่าตลอดชีวิตแนร์วาจะไม่มีบทบาทอะไรที่เป็นที่รู้จักแต่นักประวัติศาสตร์สมัยโบราณก็ถือว่าเป็นพระมหากษัตริย์ที่ดี ทัศนคติที่ต่อมาได้รับการเผยแพร่ในคริสต์ศตวรรษที่ 18 โดยผู้คงแก่เรียนเอ็ดเวิร์ด กิบบอน ผู้จัดให้แนร์วาและจักรพรรดิที่ตามมาอีกสี่องค์อยู่ในกลุ่มจักรพรรดิโรมันผู้ทรงคุณธรรมห้าพระองค์ (Five Good Emperors) แต่นักประวัติศาสตร์เมื่อไม่นานมานี้ปรับความคิดนี้ใหม่และกล่าวว่าแนร์วาทรงเป็นจักรพรรดิผู้ทรงเป็นผู้มีความตั้งพระทัยดีแต่ทรงอ่อนแอและเกือบนำจักรวรรดิโรมันเข้าสู่สงครามกลางเมือง คุณธรรมอย่างหนึ่งของแนร์วาคือการที่ทรงจัดให้การเปลี่ยนอำนาจระหว่างทราจัน-อันโตนินเป็นไปอย่างราบรื่น
จักรพรรดิมาร์กุส เกลาดิอุส ตากิตุส
จักรพรรดิมาร์กุส เกลาดิอุส ตากิตุส () (ราว ค.ศ. 200 – มิถุนายน ค.ศ. 276) เป็นจักรพรรดิแห่งจักรวรรดิโรมัน ทรงขึ้นครองราชย์ต่อจากจักรพรรดิออเรเลียน เมื่อวันที่ 25 กันยายน ค.ศ. 275 จนเสด็จสวรรคตในเดือน มิถุนายน ค.ศ. 276 โดยมีจักรพรรดิโฟลริอานัสเป็นผู้ครองราชย์ต่อมา
จักรพรรดิเกลาดิอุส กอทิกุส
จักรพรรดิเกลาดิอุส กอทิกุส หรือ จักรพรรดิเกลาดิอุสที่ 2 () (10 พฤษภาคม ค.ศ. 213 – มกราคม ค.ศ. 270) เกลาดิอุส กอทิกุสเป็นจักรพรรดิแห่งจักรวรรดิโรมันผู้ทรงขึ้นครองราชย์ต่อจากจักรพรรดิกาลลิเอนัสในปี ค.ศ. 268 จนเสด็จสวรรคตในเดือนมกราคม ค.ศ. 270 โดยมีจักรพรรดิควินทิลลัสเป็นผู้ครองราชย์ต่อมา
อันดับปลาตะเพียน
อันดับปลาตะเพียน หรือ อันดับปลากินพืช (ชื่อวิทยาศาสตร์: Cypriniformes, ) เป็นอันดับของปลาจำพวกหนึ่ง ซึ่งประกอบด้วยปลาตะเพียน, ปลาทอง, ปลาคาร์ป, ปลาซิว เป็นต้น ส่วนใหญ่เป็นปลาที่อยู่ในวงศ์ Cyprinidae มีลักษณะโดยรวมคือ ลำตัวมีเกล็ด ส่วนใหญ่แบนข้าง สันท้องกลมหรือเป็นสันคม ไม่มีหนามที่สันท้อง ตาไม่มีหนังคลุม ปากมีหลายตำแหน่งทั้งอยู่ตรงด้านหน้า เฉียงขึ้น หรืออยู่ทางด้านล่าง บางชนิดยืดหดได้เล็กน้อย บางชนิดมีลักษณะคล้ายปากดูด ส่วนใหญ่ไม่มีฟันบนขากรรไกรหรือบางชนิดที่มีก็มีไม่เกิน 8 ซี่ รอยต่อส่วนปลายของขากรรไกรล่างมีปมยื่นออกมาเรียกว่า ซิมไซซีล นอบ ริมฝีปากบางอาจมีหรือไม่มีติ่งเนื้อ บางชนิดไม่มีริมฝีปาก ไม่มีหนามใต้ตา หรือหน้าตา ช่องเปิดเหงือกกว้างกระดูกโอเพอร์เคิล เจริญดี มีหนวด 1-2 คู่ หรือไม่มี ก้านครีบเดี่ยวก้านสุดท้ายของครีบหลังอาจแข็ง หรือไม่แข็ง อาจมีหยักด้านในหรือไม่มี ไม่มีครีบไขมัน มีฟันที่หลอดคอ 1-3 แถว ขอบปากเป็นกระดูกพรีแมคซิลลา ขากรรไกรบนยืดหดได้ บางชนิดครีบหลังมีก้านครีบเดี่ยว มีครีบหลังตอนเดียว ถุงลมมีขนาดค่อนข้างใหญ่ส่วนใหญ่แบ่งออกเป็นสองตอน ไม่ถูกแผ่นกระดูกปกคลุมไว้
เป็นปลาที่กระจายอยู่ทั่วไปในทุกภูมิภาคของโลก ทั้งอเมริกาเหนือ, ทวีปยูเรเชียและทวีปเอเชีย มีพฤติกรรมอาศัยอยู่รวมกันเป็นฝูงใหญ่ พบในน้ำจืดมากกว่าทะเล ส่วนใหญ่เป็นปลาที่กินพืชเป็นอาหาร ไม่มีกระเพาะอาหาร แต่ก็มีหลายชนิดที่กินเนื้อหรือแพลงก์ตอน เป็นปลาที่มนุษย์คุ้นเคยมานานเพราะใช้เป็นอาหาร
นอกเหนือจากปลาในวงศ์ Cyprinidae แล้ว ยังมีปลาในวงศ์อื่นอีกที่อยู่ในอันดับนี้ประมาณ 5-6 วงศ์ ได้แก่
และพบมากกว่า 320 สกุล และมากกว่า 3,250 ชนิด และมีความใกล้เคียงกับปลาในอันดับ Characiformes ที่พบในทวีปแอฟริกาและอเมริกาใต้
จักรพรรดิยูลิอุส แนโปส
จักรพรรดิยูลิอุส แนโปส () (ราว ค.ศ. 430 – ค.ศ. 480) ยูลิอุส แนโปสเป็นจักรพรรดิแห่งจักรวรรดิโรมันตะวันตก ผู้ทรงขึ้นครองราชย์ต่อจากจักรพรรดิไกลเซริอัสในเดือนมิถุนายน ค.ศ. 474 จนถึงวันที่ 28 สิงหาคม ค.ศ. 475 โดยทรงปกครองจากอิตาลี และระหว่างปี ค.ศ. 475 จนถึง ค.ศ. 480 จากดาลเมเชีย ยูลิอุส แนโปสทรงปกครองช่วงเวลาสุดท้ายของจักรวรรดิโรมันตะวันตก นักประวัติศาสตร์บางคนถือว่าทรงเป็นจักรวรรดิองค์สุดท้าย แต่บางคนก็ว่าจักรพรรดิโรมิวลัส ออกัสตัสเป็นองค์สุดท้ายในปี ค.ศ. 476
จักรพรรดิลูกิอุส เวรุส
จักรพรรดิลูกิอุส เวรุส หรือ ลูกิอุส เอาเรลิอุส เวรุส () (15 ธันวาคม ค.ศ. 130 – ค.ศ. 169) ลูกิอุส เวรุสเป็นจักรพรรดิแห่งจักรวรรดิโรมันของราชวงศ์อันโตนิน ผู้ทรงขึ้นครองราชย์ต่อจากพระราชบิดาเลี้ยงจักรพรรดิอันโตนีนุส ปิอุสเมื่อวันที่ 8 มีนาคม ค.ศ. 161 ร่วมกับจักรพรรดิมาร์กุส เอาเรลิอุสจนเสด็จสวรรคตในปี ค.ศ. 169 หลังจากนั้นจักรพรรดิมาร์คัส ออเรลิอัสก็ครองราชย์ต่อมาด้วยพระองค์เอง
จักรพรรดิกงสตันติอุส โคลรุส
จักรพรรดิกงสตันติอุส โคลรุส หรือ จักรพรรดิกงสตันติอุสที่ 1 () (ราว 31 มีนาคม ค.ศ. 250 – 25 กรกฎาคม ค.ศ. 306) เป็นจักรพรรดิแห่งจักรวรรดิโรมันผู้ครองราชย์ระหว่างปี ค.ศ. 293 ถึงปี ค.ศ. 305 ในฐานะซีซาร์ร่วมกับจักรพรรดิแม็กซิเมียน และระหว่างปี ค.ศ. 305 ถึงปี ค.ศ. 306 ในฐานะออกัสตัสทางตะวันตก และร่วมกับจักรพรรดิกาเลริอัสทางตะวันออก พระองค์ทรงได้รับฉายานามจากนักประวัติศาสตร์ไบแซนไทน์ว่า “Chlorus” (ผิวสีอ่อน) โกงสตันติอุส โคลรุสเป็นพระราชบิดาของจักรพรรดิคอนสแตนตินที่ 1 และทรงเป็นปฐมกษัตริย์ของราชวงศ์คอนสแตนติเนียน
พิชญ์นาฏ สาขากร
พิชญ์นาฏ สาขากร เกิดวันที่ 22 พฤษภาคม พ.ศ. 2524 เป็นนางแบบและนักแสดงที่มีชื่อเสียง ได้รับฉายา ซูฉีเมืองไทย สำเร็จการศึกษาระดับปริญญาตรีจากคณะบริหารธุรกิจ มหาวิทยาลัยอัสสัมชัญ
จักรพรรดิคอนสแตนเชียสที่ 2
จักรพรรดิคอนสแตนเชียสที่ 2 () หรือฟลาวิอุส ยูลิอุส คอนสตานติอุส() (7 สิงหาคม ค.ศ. 317 – 3 พฤศจิกายน ค.ศ. 361) คอนสแตนเชียสที่ 2 เป็นจักรพรรดิแห่งจักรวรรดิโรมันของราชวงศ์คอนแสตนติเนียน
คอนสแตนเชียสที่ 2 ทรงได้รับการแต่งตั้งให้เป็นซีซาร์โดยพระราชบิดาระหว่างวันที่ 13 พฤศจิกายน ค.ศ. 324 จนถึงวันที่ 22 พฤษภาคม ค.ศ. 337; ระหว่าง ค.ศ. 337 ถึง ค.ศ. 340 ทรงมีตำแหน่งเป็นออกัสตัสร่วมกับจักรพรรดิคอนสแตนและจักรพรรดิคอนสแตนตินที่ 2 ในการปกครองมณฑลในเอเชียและอียิปต์; ระหว่าง ค.ศ. 340 ถึง ค.ศ. 350 ทรงเป็นออกัสตัสร่วมกับจักรพรรดิคอนสแตนในการปกครองจังหวัดในเอเชียและอียิปต์ และระหว่าง ค.ศ. 350 ถึงวันที่ 3 พฤศจิกายน ค.ศ. 361 คอนสแตนเชียสที่ 2 ก็ขึ้นครองราชย์เป็นจักรพรรดิแห่งจักรวรรดิโรมันทั้งหมด
จักรพรรดิเฮแร็นนิอุส แอตรุสกุส
จักรพรรดิเฮแร็นนิอุส แอตรุสกุส () (ราว ค.ศ. 227 – มิถุนายน ค.ศ. 251) เป็นจักรพรรดิโรมันในปี ค.ศ. 251 ร่วมกับจักรพรรดิฟิลิปชาวอาหรับพระราชบิดา เฮแร็นนิอุส แอตรุสกุสเป็นพระเชษฐาของจักรพรรดิโฮสติเลียน
จักรพรรดิฟลาวิอุส วาแลริอุส แซเวรุส
จักรพรรดิฟลาวิอุส วาแลริอุส แซเวรุส () ( – 16 กันยายน ค.ศ. 307) ฟลาวิอุส วาแลริอุส แซเวรุสเป็นจักรพรรดิแห่งจักรวรรดิโรมัน ฟลาวิอุส วาแลริอุส แซเวรุสมีตำแหน่งเป็นซีซาร์ทางตะวันตกภายใต้คอนแสตนติอัส คลอรัสระหว่างวันที่ 1 พฤษภาคม ค.ศ. 305 ถึงฤดูร้อน ค.ศ. 306 และตั้งแต่ฤดูร้อน ค.ศ. 306 ถึงเดือนมีนาคม หรือเมษายน ค.ศ. 307 เป็นออกัสตัสในตะวันตกแข่งกับจักรพรรดิคอนสแตนตินที่ 1, จักรพรรดิแม็กเซนติอัส และจักรพรรดิแม็กซิเมียน
จักรพรรดิมักซิมินุส ทรากส์
จักรพรรดิมักซิมินุส ทรากส์ หรือ กาลิอัส ลูลิอัส เวรัส มักซิมินุส หรือ จักรพรรดิมักซิมินุสที่ 1 () (ราว ค.ศ. 173 – ค.ศ. 238) มักซิมินุส ทรากส์เป็นจักรพรรดิแห่งจักรวรรดิโรมัน ผู้ทรงขึ้นครองราชย์ต่อจากจักรพรรดิอเล็กซานเดอร์ เซเวรัสเมื่อวันที่ 20 มีนาคม ค.ศ. 235 จนเสด็จสวรรคตใน ค.ศ. 238
มักซิมินุสได้รับการบรรยายโดยแหล่งข้อมูลโบราณหลายแหล่งว่าเป็นบาร์บาเรียนคนแรกที่ได้แต่งสีม่วงจักรพรรดิ และเป็นพระจักรพรรดิที่ไม่เคยเข้ามายังกรุงโรม และเป็นจักรพรรดิองค์แรกที่เรียกว่า “จักรพรรดิจากทหาร” (barracks emperor) ของคริสต์ศตวรรษที่ 3 มักซิมินุสเป็นจักรพรรดิองค์แรกของสมัยที่เรียกว่า “ยุควิกฤติการณ์ของคริสต์ศตวรรษที่ 3” (Crisis of the Third Century)
ไอ้คุณผี
ไอ้คุณผี เป็นนวนิยายไทยผลงานของ กนกเรขา หรือ คุณหญิงวิมล ศิริไพบูลย์ เล่าถึงนักศึกษาคนหนึ่งที่กำลังจะถูกข่มขืนแต่ได้ชายหนุ่มคนหนึ่งมาช่วยเอาไว้ทำให้เธอซาบซึ้งในน้ำใจของเขาเป็นอย่างมากแต่แล้วเธอแทบตกใจเมื่อคนที่ช่วยเธอไม่ใช่คนแต่เป็นผีเขาจึงขอให้เธอช่วยนำเขากลับสู่ร่างเดิมเพราะเขาถูกยิงตายแต่คนร้ายดันยิงผิดตัวคนที่ตายจะต้องเป็นน้องชายฝาแฝดของเขาซึ่งเป็นปัญญาอ่อนแล้วเธอจะทำสำเร็จหรือไม่
นวนิยายเรื่องนี้ ไฟว์สตาร์ โปรดักชั่น นำไปสร้างเป็นภาพยนตร์ชื่อเดียวกันในปี พ.ศ. 2534 กำกับภาพยนตร์โดย ชนะ คราประยูร นำแสดงโดย สันติสุข พรหมศิริ และ จินตหรา สุขพัฒน์ ต่อมานวนิยายเรื่องนี้ได้สร้างเป็นละครโทรทัศน์ ออกอากาศทางสถานีโทรทัศน์ไทยทีวีสีช่อง 3 ในปี พ.ศ. 2538 และ พ.ศ. 2556 นักแสดงรับเชิญ
หลวงพี่กับผีขนุน
หลวงพี่กับผีขนุน ภาพยนตร์ไทย ออกฉายในวันที่ 19 กุมภาพันธ์ พ.ศ. 2552 กำกับโดย ดุลยสิทธิ์ นิยมกุล จัดจำหน่ายโดย สหมงคลฟิล์ม ภาพยนตร์ทำรายได้ 20 ล้านบาท
พระราชวิสุทธิประชานาถ (อลงกต ติกฺขปญฺโญ)
พระราชวิสุทธิประชานาถ (อลงกต ติกฺขปญฺโญ) เป็นเจ้าอาวาสวัดพระบาทน้ำพุ ผู้ให้การอุปการะช่วยเหลือผู้ป่วยที่ติดเชื้อเอชไอวี-เอดส์ หลายราย ปัจจุบันทางวัดยังคงรับผู้ป่วยมาดูแลอยู่เนืองๆ
พระราชวิสุทธิประชานาถ (อลงกต ติกฺขปญฺโญ) เกิดวันที่ 9 ธันวาคม พ.ศ. 2496 อำเภอโพธาราม จังหวัดราชบุรี บิดาของท่านเป็นข้าราชการกรมทางหลวง ส่วนมารดาได้จากไปเมื่อท่านมีอายุเพียง 3 ขวบ จากนั้นท่านได้รับการดูแลจากคุณย่า โดยใช้ชีวิตอย่างมีระเบียบวินัยเคร่งครัด ร่วมกับพี่น้องอีก 5 คน
เริ่มเข้าเรียนที่โรงเรียนโพธารามคุณารักษ์วิทยาคาร มัธยมศึกษาจากโรงเรียนเทพศิรินทร์ ก่อนที่จะได้รับทุนการศึกษาต่อในระดับชั้นปริญญาโทสาขาวิศวกรรมเครื่องกล มหาวิทยาลัยแห่งชาติออสเตรเลีย และอุปสมบทที่วัดบวรนิเวศราชวรวิหารเมื่อเข้าสู่วัย 25 ปี และเดินทางมาฝึกสมาธิที่ถ้ำเขาเขียวในเขตวัดพระบาทน้ำพุรูปเดียวเป็นระยะเวลาประมาณ 6-7 ปี กระทั่งพระผู้ใหญ่ขอให้ลงมาดูแลวัด และแต่งตั้งให้เป็นเจ้าอาวาส
พ.ศ. 2534 เริ่มมีผู้ได้รับโรคเอชไอวีกันมากขึ้น ท่านจึงรับมาดูแล ทั้งป้อนอาหาร ซักเสื้อผ้า เช็ดตัวผู้ป่วย และให้กำลังใจเรื่อยมา ท่ามกลางกระแสการคัดค้านในเบื้องต้น มีการร้องเรียนให้ย้ายโครงการไปที่อื่น บ้างก็ประท้วงด้วยการไม่ใส่บาตร แต่ต่อมาท่านได้พยายามชี้แจงให้ผู้คนเข้าใจ จนเริ่มมีอาสาสมัครคอยให้การช่วยเหลือในหลายๆด้าน
จากการเสียสละอย่างไม่เห็นแก่เหน็ดเหนื่อยของท่าน จึงได้ส่งผลให้ท่านได้รับปริญญาดุษฎีบัณฑิตกิตติมศักดิ์จากสถาบันอุดมศึกษาหลายแห่ง ดังต่อไปนี้
เมมฟิส (รัฐเทนเนสซี)
เมมฟิส () เป็นเมืองในสหรัฐอเมริกา ตั้งอยู่ทางตะวันตกเฉียงใต้ของรัฐเทนเนสซี และเชลบีเคานตี เมมฟิสตั้งอยู่บนฝั่งแม่น้ำมิสซิสซิปปี
จากข้อมูลปี 2007 เมมฟิสมีประชากรโดยประมาณที่ 669,651 ถือเป็นเมืองที่ใหญ่ที่สุดในรัฐเทนเนสซี และเป็นเมืองที่ใหญ่ที่สุดเป็นอันดับ 19 ของสหรัฐอเมริกา 
เทนเนสซีถือเป็นเมืองใหม่ที่สุดในเมืองใหญ่ของรัฐเทนเนสซี (อีกสามเมืองคือน็อกวิลล์, แชตตานูกา และแนชวิลล์) ชาวเมืองเมมฟิสจะเรียกเป็นภาษาอังกฤษว่า เมมเฟียน และพื้นที่เมมฟิสมักจะถูกเรียกทางสื่อว่า "มิด-เซาธ์"
มาสค์ไรเดอร์ เบลด (ดีเคด)
มาสค์ไรเดอร์เบลด () เป็นคาเมนไรเดอร์ในโลกของเบลด ในซีรีส์มาสค์ไรเดอร์ดีเคด
ไรเดอร์จากโลกเบลด ผู้แปลงร่างเบลดด้วยการ์ด A เชนจ์บีเทิ่ลเป็นการ์ดแปลงร่าง
เป็นลูกจ้างของบริษัท B.O.A.R.D. มีตำแหน่ง A โดยทำหน้าที่ในการผนึกอันเดดและอยากอยู่ในตำแหน่ง A เพื่อที่จะอยู่สุขสบายแต่ได้พบกับสึคาสะและด้วยมุตสึกิที่ได้รับตำแหน่ง A แทนคาสึมะจึงทำให้ไม่ถูกกับสึคาสะทำให้คาสึมะอยู่ในตำแหน่งพนักงานแผนกโภชนาการ (2-0) ไปและถูกไล่ออกเนื่องจากต่อสู้ด้วยใช้เบรบัคเคิลโดยไม่รับอนุมัติจาก B.O.A.R.D. ภายหลังร่วมมือกับสึคาสะและสร้างมิตรภาพให้แก่คาสึมะจึงต่อสู้เพื่อปราบโจ๊กเกอร์และพาราโดซ่าอันเดดหลังจากปราบอันเดดทั้ง 2 ตนคาสึมะเห็นคุณค่าในชีวิตที่อยู่สุขสบายไม่ว่าอยู่ตำแหน่งใด
เขาวงพระจันทร์
เขาวงพระจันทร์ ตั้งอยู่ในเขตตำบลห้วยโป่ง อำเภอโคกสำโรง จังหวัดลพบุรี ห่างจากตัวเมืองลพบุรีไปทางทิศเหนือประมาณ 28 กิโลเมตร การเดินทางท่านสามารถใช้เส้นทางหลัก คือ ถนนพหลโยธิน หลักกิโลเมตรที่ 178 เมื่อท่านเดินทางมาจากตัวจังหวัดลพบุรี มาตามถนนพหลโยธินจะมีป้ายบอกทางให้เลี้ยวขวาเข้าวัดเขาวงพระจันทร์ประมาณ 5 กิโลเมตรจะพบกับโรงเรียนจุฬาภรณราชวิทยาลัย ลพบุรีตั้งอยู่ทางด้านขวามือก่อนถึงเขาวงพระจันทร์และเมื่อเลยแนวเขตรั้วโรงเรียนไปจะพบกับศาลเจ้าพ่อขุนด่านตั้งอยู่บริเวณทางด้านขวามือเลยแนวเขตของรั้วโรงเรียน
เขาวงพระจันทร์มีลักษณะทั่วไปของเขาเมื่อมองจากที่สูงจะมีรูปร่างเป็นวงคล้ายรูปพระจันทร์ เขาวงพระจันทร์มีความสูงจากระดับน้ำทะเลประมาณ 650 เมตร และมีบันทึกขึ้นไปสู่ยอดเขามีบันไดทั้งหมด 3,790 ขั้น ถ้าวัดจากเชิงเขาถึงยอดเขาโดยแนวบันไดจะยาว 1,680 เมตร ด้านบนเป็นที่ประดิษฐานรอยพระพุทธบาท และนับว่าเป็นภูเขาที่สูงที่สุดในจังหวัดลพบุรี
ตำนานของยักษ์ไปอย่างไรมาอย่างไรจึงเล่ากันว่า มาสถิตอยู่บนถ้ำยอดเขาวงพระจันทร์นี้ และตามตำนานว่า ยักษ์ที่ว่านี้คือ ท้าว"กกขนาก" ยักษ์ตนสุดท้ายที่ไม่ยอมแพ้พระรามที่อยู่ในเรื่องรามเกียรติ์ จึงถูกพระรามแผลงศร โดนยักษ์กระเด็นลอยละลิ่วข้ามมหาสมุทรอินเดียมาตกที่ยอดเขาลูกนี้ แล้วพระรามก็สาปให้ศรปักอกเอาไว้หากวันใดที่ศรเขยื้อนให้หนุมานลูกพระพาย(ลูกลม ถ้าตายเมื่อต้องลมพัดผ่าน จะกลับฟื้นคืนชีพ หนุมานจึงไม่รู้จักตาย) เอาค้อนมาตอกย้ำลูกศร ให้ปักอกไว้เช่นเดิม แต่ยักษ์โดนเข้าขนาดนี้ก็ยังไม่ตายนอนรอความตาย ฝ่ายนางนงประจันทร์ลูกสาวยักษ์ก็เหาะตามพ่อมา เพื่อปฏิบัติพ่อ เพราะพ่อยังไม่ตาย นอนอยู่ในถ้ำยอดเขานางพระจันทร์นี้และนางทราบว่าหากได้น้ำส้มสายชูมารดที่โคนศรแล้วศรจะเขยื้อนหลุดออกมาได้ แต่หากศรเขยื้อน ไก่แก้วก็จะขันเรียกหนุมานเอาค้อนมาตอกศร เมื่อนางนงประจันทร์ช่วยพ่อยักษ์ไม่ได้ ก็ตรอมใจตาย ฝ่ายยักษ์กกขนากเมื่อลูกสาวตายก็เลยตายตามไปด้วย จากตำนานนี้จึงเรียกเขาลูกนี้ว่า เขานงประจันต์หรือนางพระจันทร์ ตำนานนี้เป็นผลให้ลพบุรีไม่มีน้ำส้มสายชูขายมานาน ต่อมาเมื่อปี พ.ศ. ๒๔๙๖ หลวงพ่อโอภาสี ได้ขึ้นมาบนเขานี้ และเห็นว่าบริเวณเขาทั้ง๔ ด้าน เป็นรูปเขาโค้ง มองทางไหนก็เห็นเป็นวงโอบล้อมอยู่ จึงขนานนามว่า "เขาวงพระจันทร์"
วัดเขาวงพระจันทร์ มีงานไหว้พระบาทประจำปีในเดือนกุมภาพันธ์ประมาณใกล้ ๆ ตรุษจีน ซึ่งยังมีลมหนาวพัดพา ไปเที่ยววัดเสียก่อน แล้วไปกินอาหาร ตกค่ำมาขึ้นเขาวงพระจันทร์ กว่าจะขึ้นไปถึงและกลับลงมาก็ตกประมาณตี ๓ ตี ๔ ซึ่งเมื่อถึงเวลานี้ทางวัดจะนิมนต์พระสงฆ์และนางชี จากวัดต่างๆ ให้หมุนเวียนกันมารับบาตร ซื้ออาหารใส่บาตรได้
หมอเจ็บ (ภาพยนตร์)
หมอเจ็บ (The Extern) ออกฉายเมื่อวันที่ 29 กรกฎาคม พ.ศ. 2547 กำกับโดย สมภพ เวชชพิพัฒน์ เขียนบทภาพยนตร์โดย ปิยพงษ์ สาครเย็น
อาถรรพณ์แก้บนผี
อาถรรพณ์แก้บนผี () ภาพยนตร์ไทยในปี พ.ศ. 2547 ในสังกัดของสหมงคลฟิล์ม
ปิ่น, มอส, หมวย และบรรดาเพื่อน ๆ เป็นเด็กสาวที่เพิ่งจบการศึกษาชั้นมัธยม ขณะที่ทั้งหมดกำลังรอสอบเข้ามหาวิทยาลัย คืนหนึ่ง ทั้งหมดได้เดินทางไปยังบ้านร้างแห่งหนึ่งชานกรุงเทพมหานคร ที่ร่ำลือว่าเป็นบ้านผีสิง ที่หน้าบ้านมีศาลเพียงตาตั้งอยู่หน้าอย่างน่ากลัว พร้อมของแก้บนและเครื่องเซ่นต่างๆ ด้วยความคึกคะนอง มอสจึงเอ่ยปากท้าทายและตามมาด้วยเพื่อนๆ ทั้งหมด ด้วยไม่คิดว่ามันจะเป็นจริงขึ้นมาได้
ต่อมา ในกลุ่มเพื่อน ๆ ต่างได้ประสบกับเหตุการณ์แปลก ๆ มอสเองก็ฝันแปลก ๆ จนตัวเองต้องป่วยหนัก ก่อนที่ทั้งหมดจะต้องเซ่นสังเวยการท้าบนบานครั้งนี้ด้วยชีวิต
เอนนิโอ มอร์ริโคเน
เอนนิโอ มอร์ริโคเน () นักประพันธ์เพลงชาวอิตาลี มีชื่อเสียงในฐานะผู้แต่งดนตรีประกอบภาพยนตร์ฺ และรายการโทรทัศน์มากกว่า 500 เรื่อง ตลอดอายุการทำงาน 50 ปี ได้รับรางวัลบาฟตา 5 ครั้ง ได้รับการเสนอชื่อเข้าชิงรางวัลออสการ์ 5 ครั้ง และได้รับรางวัลเกียรติยศในงานประกาศผลรางวัลออสการ์ ครั้งที่ 79 ประจำปี 2006
ผลงานของเอนนิโอ มอร์ริโคเนที่มีชื่อเสียง ได้แก่ดนตรีประกอบภาพยนตร์ชุดคาวบอยตะวันตกของเซอร์จิโอ เลโอน ["A Fistful of Dollars" (1964), "For a Few Dollars More" (1965), "The Good, the Bad and the Ugly" (1966), "Once Upon a Time in the West" (1968), "The Great Silence" (1968), "My Name Is Nobody" (1973) รวมไปถึง "Once Upon a Time in America" (1984)] ภาพยนตร์หลายเรื่องของจูเซปเป ทอร์นาทอเร ["Nuovo Cinema Paradiso" (1988), "L'uomo delle stelle" (1995), "La leggenda del pianista sull'oceano" (1998) และ "Malèna" (2000)] ภาพยนตร์หลายเรื่องของไบรอัน เดอ พัลมา ["The Untouchables" (1987), "Casualties of War" (1989), "Mission to Mars" (2000)] ภาพยนตร์ของโรแลนด์ จอฟเฟ ["The Mission" (1986), "Fat Man and Little Boy" (1989), "City of Joy" (1992)]
รายชื่อภาพยนตร์การ์ตูนแอนิเมชันของดิสนีย์
นี่คือรายชื่อภาพยนตร์การ์ตูนแอนิเมชัน ที่ผลิต และ/หรือวางจำหน่ายโดย เดอะวอลต์ดิสนีย์สตูดิโอส์ ในเครือบริษัท เดอะวอลต์ดิสนีย์
ณ ปัจจุบัน เดอะวอลต์ดิสนีย์สตูดิโอ ได้จัดจำหน่ายภาพยนตร์ทั้งบริษัทแอนิเมชันของตนเอง และ บริษัทที่ดิสนีย์ไม่ได้เป็นเจ้าของ ภาพยนตร์ส่วนใหญ่ในรายชื่อด้านล่างนั้นมาจาก วอลต์ดิสนีย์สตูดิโอแอนิเมชันสตูดิโอ โดยเริ่มต้น ผลิตภาพยนตร์สั้นตั้งแต่ปี ค.ศ. 1923 ต่อมาในปี ค.ศ. 1937 ได้ผลิตภาพยนตร์ขนาดยาวเรื่องแรกคือ "สโนว์ไวท์กับคนแคระทั้งเจ็ด" ("Snow White and the Seven Dwarfs") โดยระหว่างปี ค.ศ. 1937 ถึง ค.ศ. 2014 ผลิตภาพยนตร์ทั้งหมด 55 เรื่อง เดอะวอลต์ดิสนีย์สตูดิโอ ได้จัดจำหน่าย ภาพยนตร์แอนิเมชัน ของ พิกซาร์ โดยเรื่องแรกคือ "ทอย สตอรี่" เมื่อปี 1995 และก็ได้ซื้อกิจการมาไว้ในครอบครองเมื่อปี 2006
นอกจากนี้ยังสตูดิโออื่นๆ ได้ผลิตหรือจัดจำหน่ายภาพยนตร์ ได้แก่ วอลต์ดิสนีย์เทเลวิชันแอนิเมชัน (ปัจจุบันคือ ดิสนีย์ตูนสตูดิโอ), ทัชสโตนพิกเจอร์ส จัดจำหน่ายภาพยนตร์จากการซื้อลิขสิทธิ์ หรือ บริษัทที่เคยเป็นเจ้าของอย่าง มิราแมกซ์ ในปี 1996 ได้เซ็นสัญญากับ โทคุมะโชเต็ง ได้ลิขสิทธิ์ในการจำหน่าย ภาพยนตร์ที่ผลิตโดย สตูดิโอจิบลิ ทั่วโลก (ไม่รวมทวีปเอเชียยกเว้นญี่ปุ่นและไต้หวัน และ ไม่รวมภาพยนตร์เรื่อง "สุสานหิ่งห้อย" ซึ่งไม่ได้จัดจำหน่ายโดย โทคุมะ) โดยเรื่องแรกคือ "เจ้าหญิงโมโนโนเกะ" ต่อมาก็ได้ลิขสิทธิ์ในการจำหน่ายแผ่นดีวีดีและภาพยนตร์ใหม่ๆ ของจิบลิด้วย ภาพยนตร์เรื่อง "Spirited Away" ชนะรางวัลภาพยนตร์แอนิเมชันยอดเยี่ยมในการประกาศผลรางวัลอแคเดมีครั้งที่ 75 เมื่อปี 2002 อย่างไรก็ตาม สตูดิโอจิบลิ นั้นเป็นอิสระจากดีสนีย์ โดยที่ดีสนีย์ไม่ได้ไปควบคุมหรือยุ่งเกี่ยวแต่อย่างใด ภาพยนตร์ทั้งหมดของ จิบลิ ก่อนหน้านี้ จะวางจำหน่ายเป็นดีวีดีในอเมริกาเหนือและในหลายๆ พื้นที่ (ยกเว้นเรื่อง "ในความทรงจำที่ไม่มีวันจาง") สตูดิโออื่นทั่วโลกที่จัดจำหน่ายภาพยนตร์ผ่าน วอลต์ดิสนีย์พิกเจอร์ส จะรักษาสิทธิในการจำหน่ายในบางพื้นที่
หมายเหตุ:หมายเหตุเกี่ยวกับการวางจำหน่าย
หมายเหตุเกี่ยวกับสตูดิโอ/การผลิต
หมายเหตุเกี่ยวกับการวันวางจำหน่ายดั้งเดิมของภาพยนตร์ของสตูดิโอจิบลิ:
การยุติการออกอากาศโทรทัศน์แอนะล็อกในสหรัฐอเมริกา พ.ศ. 2552
การยุติการออกอากาศโทรทัศน์แอนะล็อกในสหรัฐอเมริกา พ.ศ. 2552 ดำเนินการนับตั้งแต่วันที่ 12 มิถุนายน 2552 สถานีโทรทัศน์ทุกช่องในสหรัฐอเมริกา จะทำการยุติการออกอากาศโทรทัศน์แอนะล็อก เพื่อเปลี่ยนผ่านสู่ระบบดิจิตอล
ช่วงเช้า พิธีกรในรายการยามเช้าจะกล่าวอำลาผู้ชมว่าจะยุติการออกอากาศแล้ว หรือมีการรายงานข่าวด่วน และมีการฉายวีทีอาร์เกี่ยวกับประวัติสถานี ต่อจากนั้นเป็นเพลงชาติสหรัฐอเมริกา ต่อจากนั้น จอโทรทัศน์เริ่มเป็นสีดำ
หลุยส์ เดอ เครูอาล
หลุยส์ เดอ เครูอาล ดัชเชสแห่งปอร์ตสมัธ (กันยายน พ.ศ. 2192- 14 พฤศจิกายน พ.ศ. 2277)
เป็นพระสนมเอกคนที่สองของสมเด็จพระเจ้าชาร์ลส์ที่ 2 แห่งอังกฤษ หลุยส์เป็นพระกำนัลของเจ้าหญิงเฮนเรียตตา เจ้าหญิงเฮนเรียตตาได้เสด็จมาที่อังกฤษในปี พ.ศ. 2213 เมื่อพระเจ้าชาร์ลส์ได้ทรงเห็นหน้าตาหลุยส์ที่งดงามใสสะอาดเนื่องจากไม่ได้แต่งหน้าพระองค์ก็ทรงชื่นชมเป็นอย่างยิ่ง หลุยส์เป็นสาวน้อยวัย 21 ปีที่กิริยามารยาทเรียบร้อยสมเป็นลูกผู้ดี
เจ้าหญิงได้สิ้นพระชนม์อย่างกะทันหันขณะมีพระชนมายุ 26 ปี ยังไม่ทันเสด็จกลับ หลุยส์ตกค้างอยู่ในราชสำนัก พระเจ้าชาร์ลส์ทรงประทานตำแหน่งนางกำนัลของสมเด็จพระราชินีแคทเธอรีน ให้แก่หลุยส์ ต่อมหลุยส์ได้ทำหน้าที่เป็นสนมคนใหม่ ด้วยรูปร่างหน้าตาที่จอห์น เอเวลินกล่าวว่า "งามเหมือนเด็กทารก" คือ งามบริสุทธิ์นั่นเอง ต่อมาหลุยส์ก็ได้คลอดลูกชายที่ชื่อ ชาร์ลส์ ซึ่งต่อมาก็คือดยุกแห่งริชมอนด์ หลุยส์ไม่เคยแต่งงานมาก่อนที่จะได้เป็นพระสนม
หลุยส์ก็เลยเป็นดัชเชสแห่งปอร์ตสมัธแบบ Duchess in Her Own Right คือเป็นดัชเชสด้วยตนเอง ไม่ได้เป็นภรรยาของดยุก
ถึงแม้หลุยส์จะมีหน้าตาที่ใสซื่อสะอาดสะอ้าน (ดูจากรูปวาดจะเห็นว่าหลุยส์จะไม่ค่อยแต่งหน้ามากนัก) แต่เธอก็เป็นคนฉลาด ไม่หัวอ่อน และสามารถเรียกความสนใจได้มากกว่าดัชเชสแห่งคลีฟแลนด์ด้วยซ้ำ ถึงแม้หลุยส์จะอยู่ที่อังกฤษ แต่ใจของเธอก็ได้ไปอยู่กับฝรั่งเศส นายเหนือหัวที่เธอรักมากที่สุดคือสมเด็จพระเจ้าหลุยส์ที่ 14 แห่งฝรั่งเศสมากกว่าพระเจ้าชาร์ลส์ หลุยส์ทำหน้าที่เป็นสายลับดูความเคลื่อนไหวของราชวงศ์สจ๊วตทุกย่างก้าว ด้วยการที่ไปล่วง แคะ แกะ เกา ความลับของอังกฤษจากพระเจ้าชาร์ลส์ หลุยส์ได้กลับไปรายงานเรื่องราวต่างๆในราชสำนักแก่ฝรั่งเศส ตลอดจนโน้มน้าวให้พระเจ้าชาร์ลส์ทรงหันมานับถือคาธอลิก แต่พระองค์ก็ทรงพระทัยแข็งพอที่จะปฏิเสธหลุยส์ทั้งๆที่ทรงเลื่อมใสคาธอลิกมาก
หลุยส์เป็นคนโปรดแห่งราชสำนักอังกฤษ หลุยส์สามารถพิชิตใจพระเจ้าชาร์ลส์ทำให้เธอ "ขึ้น"ตลอด ไม่มีวันตกแบบดัชเชสแห่งคลีฟแลนด์ หลุยส์ได้ทำให้ดยุกแห่งมอนมัธหมดรัศมีลงไป แต่คนที่หลุยส์กำจัดไม่ได้คือเนลล์ กวิน นางละครสาวสวย หลุยส์ตีสนิทกับเสนาบดีคนสำคัญ ยอมที่จะไปเป็นชู้เขา เพราะจะได้นำความลับของอังกฤษถวายพระเจ้าหลุยส์ เพื่อจะได้เป็นประโยชน์ต่อฝรั่งเศส หลุยส์เป็นคนโลภมาก กอบโกยเงินพระคลังแทบเกลี้ยง ห้องชุดในพระราชวังไวท์ฮอลซึ่งตกแต่งกว่า 3 ครั้งจนกว่าจะเป็นที่พอใจ สิ้นเปลืองเงินไปไม่รู้เท่าไหร่แล้ว หลุยส์ได้เบี้ยหวัดรายปีถึง 27,000 ปอนด์ ไม่รวมบรรดาเพชรพลอยที่พระเจ้าชาร์ลส์ทรงประทานให้ลูกชายอีกมาก พระเจ้าหลุยส์ทรงส่งของกำนัลดีมาให้หลุยส์เป็นประจำเพื่อตอบแทนที่รับใช้ด้วยดี
หลุยส์เป็นดาราเจ้าน้ำตา เวลาพระเจ้าชาร์ลส์ทรงไม่ประทานอะไรให้หลุยส์ก็จะใช้วิธีนี้ประจำ ในที่สุดหลุยส์ก็ได้ไปทุกที
หลุยส์เป็นคนที่รู้ใจพระเจ้าชาร์ลส์เป็นอย่างดีทำให้เป็นคนโปรดเสมอ ถึงแม้จะมีคู่แข่งคนสำคัญอย่างเนลล์ กวิน ก็ตาม
เมื่อพระเจ้าชาร์ลส์สวรรคต หลุยส์มีหนี้สินท่วมหัว แต่พระเจ้าหลุยส์ก็ทรงอุปถัมภ์หลุยส์ จนเมื่อสวรรคตแล้วดยุกแห่งออร์เลอังส์ก็มารับช่วงต่อ หลุยส์เสียชีวิตในวัย 85 ปี.
ศัตรูของประชาชน
ศัตรูของประชาชน () เป็นคำที่ใช้เรียกคู่แข่งทางการเมืองหรือทางชนชั้น การใช้คำดังกล่าวเป็นความเสียหาย และแสดงให้เห็นโดยนัยว่าบุคคลกลุ่มนั้นเป็นศัตรูกับรูปแบบสังคมทั้งหมด คำดังกล่าวมีประวัติมาอย่างยาวนาน ซึ่งพบว่าได้มีการใช้ครั้งแรกในสมัยจักรวรรดิโรมัน ซึ่งสภาซีเนตได้ใช้เป็นข้ออ้างในการจับกุมจักรพรรดินีโร นับตั้งแต่นั้นมา มีบุคคลหลายกลุ่มที่ถูกตราหน้าว่าเป็นศัตรูของประชาชน
ในสหภาพโซเวียต ได้มีการใช้คำดังกล่าวอย่างแพร่หลาย ซึ่งในภาษารัสเซียเขียนว่า враг народа ""vrag naroda"" ซึ่งประจวบเหมาะกับแนวคิดที่ว่าประชาชนอยู่ภายใต้การควบคุม คำดังกล่าวได้ถูกใช้โดยวลาดิมีร์ เลนิน หลังจากที่เขาก้าวขึ้นสู่อำนาจ และได้กล่าวไว้ในกฤษฎีกาในวันที่ 28 พฤศจิกายน ค.ศ. 1917 ว่า
อัลวินกับสหายชิพมังค์
อัลวินกับสหายชิพมังค์ เป็นนักร้องกลุ่ม ในช่วงยุค 50's โดยมีสมาชิก 3 ตัว เป็นชิปมังค์ (โดยใช้เครื่องอัดแผ่นเสียง แล้วเร่งเสียงให้เป็นเสียงชิปมังค์) และเคยทำเป็นการ์ตูนที่ฉายในประเทศไทย ฉายทางช่อง 3 ช่วงปี 2536 - 37
รอส แบ็กดาสาเรียน จูเนียร์เป็นผู้กำเนิดอัลวินกับสหายชิพมังค์
ในปี 1958 รอส เหลือเงินในธนาคารเพียง 200 ดอลลาร์ แล้วเขาเอาเงินนั้นไปซื้อเครื่องอัดเสียง และสิ่งที่เครื่องอัดเสียงในยุคนั้นทำไม่ได้ คือสามารถเร่งความเร็ว แล้วเขาอัดเสียงในเครื่อง เลยเป็นต้นกำเนิดเสียงของชิปมังค์ ในปีเดียวกันเขาคิดว่าจะใช้สัตว์ตัวอะใรร้องเพลง ขณะที่คิดอยู่นั้นได้เห็นชิปมังค์อยูกลางถนน เขาคิดที่จะขับรถผ่านไป ด้วยความกล้าเขาเลยคิดที่จะใช้ชิปมังค์เป็นนักร้อง
ที่มาก็คือค่ายเพลงที่เซ็นสัญญา คือลิเบอร์ตี้ เร็คคอร์ด โดยการใช้ชื่อของบุคลากรของค่ายเพลงที่เซ็นสัญญา
กาลิเลโอ (แก้ความกำกวม)
กาลิเลโอ อาจหมายถึง
เสี้ยนหนามแผ่นดิน
เสี้ยนหนามแผ่นดิน หรือ ปฏิปักษ์ต่อรัฐ () หมายถึง บุคคลซึ่งตกเป็นจำเลยในคดีอาชญากรรม ซึ่งส่งผลกระทบต่อรัฐ การกล่าวถึงปัจเจกชนว่าเป็นเสี้ยนหนามแผ่นดินในบางครั้งเป็นการแก่งแย่งทางการเมือง โดยในอีกกรณีหนึ่ง ปัจเจกชนอาจมีสิทธิถูกต้องตามกฎหมาย แต่ก่อให้เกิดอันตรายต่อประเทศชาติหรือประชาชนเสียเอง
สะพานไฟ
คัตเอาท์ () หรือ ตัวตัดวงจร, เซอร์กิตเบรกเกอร์ () เป็นอุปกรณ์ที่ใช้ตัดตอนแหล่งจ่ายไฟออกจากวงจรไฟฟ้า เช่น ตัดวงจรไฟฟ้าภายในบ้านออกจากแหล่งจากไฟภายนอกเป็นต้น นอกจากทำหน้าที่เป็นสวิตซ์ไฟฟ้าเมื่อผู้ใช้สั่งการแล้ว ยังทำหน้าที่ตัดการจ่ายไฟโดยอัตโนมัติได้เมื่อมีเหตุ ไฟฟ้าลัดวงจร ไฟดูด ไฟรั่ว ไฟตก ไฟเกิน ได้แล้วแต่ความสามารถของสะพานไฟที่ใช้
คัตเอาท์จะตัดการจ่ายไฟเมื่อมีกระแสไฟ้าผ่านมากเกินกว่าที่กำหนดหรือเกิดการลัดวงจรภายในวงจรไฟฟ้า โดยใช้ฟิวส์ที่ติดดยู่ในสะพานไฟ เป็นตัวตัดวงจรไฟฟ้า โดยสะพานไฟมีส่วนประกอบหลัก คือ
แอร์เซอร์กิตเบรกเกอร์ (Air Circuit Breaker) เป็นอุปกรณ์เปิด-ปิด วงจรไฟฟ้า และป้องกันกระแสไฟฟ้า เพื่อจำกัดกระแสไฟฟ้าไม่ให้ไหลผ่านตัวมันเกินพิกัด โดยทั่วไปจะใช้เป็นตัวหลัก (Main) สำหรับป้องกันกระแสไฟฟ้าเกิน (Over Current) กระแสไฟฟ้าลัดวงจร (Short Circuit) เมื่อเกิดความผิดปรกติของวงจรมันจะทำหน้าที่ปลดวงจร (Open Circuit) โดยอัตโนมัติ และสามารถเปิดใช้งานใหม่ได้เมื่อวงจรไฟฟ้าเป็นปรกติ แอร์เซอร์กิตเบรกเกอร์นำไปใช้ในอาคาร สถานที่ที่มีการใช้กำลังไฟฟ้ามาก ๆ เช่นโรงงานอุตสาหกรรม โรงแรม โรงพยาบาล อาคารพาณิชย์ขนาดใหญ่ อาคารสูง มีขนาดตามพิกัด เช่น 800, 1000, 1250, 1600, 2000, 2500, 3200, 4000 แอมแปร์ เป็นต้น นอกจากนี้ แอร์เซอร์กิตเบรกเกอร์จะต้องสามารถทนกระแสฉับพลัน (Interrupting Current) มีหน่วยเป็น กิโล-แอมแปร์ (Kilo-Ampere) หรือ KA. ซึ่งเป็นตัวกำหนดพิกัดของแอร์เซอร์กิตเบรกเกอร์อีกค่าหนึ่งด้วย เช่น 42,65,100 กิโล-แอมแปร์ (1 Kilo-Ampere = 1000 Ampere)
หลักนิยมทางทหาร
หลักนิยมทางทหาร () หมายถึง การจัดการกำลังทหารในการมีส่วนร่วมในการทัพ ปฏิบัติการทางทหาร ยุทธการและยุทธนาการต่าง ๆ โดยจะต้องมีส่วนเกี่ยวข้องกับทฤษฎี ประวัติศาสตร์ การทดลองและการปฏิบัติ และมีความคิดริเริ่มและสร้างสรรค์อีกด้วย
หลักนิยมทางทหารเป็นแนวทางสำหรับการดำเนินการ โดยเป็นการวางโครงร่างให้กับกำลังทหารทั้งหมด ซึ่งเป็นประโยชน์ในการจัดมาตรฐานของปฏิบัติการ สร้างรูปแบบทั่วไปในการบรรลุเป้าหมายทางการทหาร เพื่อให้เกิดความง่ายและความคล่องแคล่ว และยังเป็นการวางพื้นฐานของการกำหนดรูปแบบการดำเนินการของปฏิบัติการทางทหาร สำหรับนักวางแผนทางการทหาร
คำว่า "หลักนิยม" (doctrine) มาจากคำ "doctrina" ในภาษาลาติน ซึ่งแปลว่า คำสั่งสอน คำแนะนำ หลักนิยม สืบทอดมาจากรากฐานความเชื่อตามคำสอน ที่สั่งสอนกันมา เคยมีผู้แปล doctrine ว่า ลัทธิ หลัก คำสั่งสอน อันเป็นความเชื่อ และเป็นที่ยอมรับของผู้คน โดยสาระสำคัญแล้ว หมายถึง "สิ่งที่เราเชื่อ" (What We Believe)
อย่างไรก็ตาม ความหมายที่ชัดเจนที่สุด และเข้าใจได้ง่ายที่สุดของหลักนิยม ได้แก่
""หลักนิยม" คือ สิ่งที่เราเชื่อว่าเป็นหนทางที่ "ดีที่สุด" ในการทำกิจกรรมใด ๆ"
คำว่า หลักนิยมทางทหาร มีคำจำกัดความอยู่หลายรูปแบบ ยกตัวอย่างเช่น :-ยุทธศาสตร์การทหาร เป็นการหาเหตุผลสำหรับปฏิบัติการทางทหาร ในขณะที่หลักนิยม เป็นการมุ่งตอบคำถามโครงร่างในรูปแบบของระบบกองทัพ อย่างเช่น :
ในทำนองเดียวกัน หลักนิยมก็ไม่ใช่ยุทธศาสตร์หรือยุทธวิธี แต่เป็นการรวมเอาโครงสร้างทั้งสามระดับของการทำสงคราม (ยุทธศาสตร์การทหาร ปฏิบัติการทางทหาร และยุทธวิธีทางทหาร)
หลักนิยมทางทหาร จึงเป็นการสะท้อนถึงการตัดสินใจของนายทหารระดับสูง ไปจนถึงผู้นำพลเรือนที่สำคัญ เกี่ยวกับการตัดสินใจในสิ่งที่คาดว่าเป็นประโยชน์และเป็นไปได้หรือไม่ในทางทหาร ประกอบด้วยปัจจัยต่าง ๆ ที่เกี่ยวข้องดังต่อไปนี้ :-
หลักนิยมกับยุทธศาสตร์นั้น คำทั้ง ๒ คำนี้ เป็นนามธรรมที่ละเอียดอ่อนแล้วแต่ความเข้าใจของแต่ละคน แต่ก็พอจะจับประเด็นเปรียบเทียบระหว่าง "หลักนิยม" กับ "ยุทธศาสตร์" ได้ดังนี้คือ ยุทธศาสตร์ เป็นศาสตร์และศิลป์ ในการใช้พลังอำนาจต่าง ๆ ในทุกโอกาสไม่ว่าในสภาวะสงครามหรือปกติ ค่อนข้างจะมีลักษณะเป็นแผนการปฏิบัติมากกว่าหลักนิยม แต่มีวัตถุประสงค์ที่คล้ายกันคือ ให้ได้มาซึ่งความได้เปรียบคู่แข่งขัน หรือให้ได้มาซึ่งชัยชนะ ยุทธศาสตร์ จึงมีลักษณะเป็นศาสตร์ในการกำหนดหนทางการปฏิบัติ แต่หลักนิยม เป็นเครื่องกำกับ หรือชี้แนะ จึงมีความอ่อนตัวมากกว่า
อย่างไรก็ตาม เพราะว่า ยุทธศาสตร์ เป็นหนทางปฏิบัติ ที่มาจากการวิเคราะห์ และประเมินสถานการณ์พลังอำนาจแห่งชาติ หรือของกองทัพฝ่ายเรา และฝ่ายข้าศึก จากสถานการณ์ที่เป็นสภาวะแวดล้อมในปัจจุบัน แต่หลักนิยม มีที่มาจาก หลักความจริงอันเป็นที่ยอมรับกันโดยทั่วไป มาจากความเชื่อของผู้คน และมาจากบทเรียนในประวัติศาสตร์สงครามซ้ำแล้วซ้ำเล่า บนเงื่อนไขสถานการณ์อันหนึ่งที่ระบุไว้ หรือสภาวะแวดล้อมในอดีต ดังนั้น หากสถานการณ์ที่ประเมินได้ในปัจจุบันตรงกับเงื่อนไขสถานการณ์ที่ระบุไว้ในหลักนิยมแล้ว หลักนิยมนั้น จะกลายเป็นยุทธศาสตร์ ที่สามารถนำไปใช้ได้ทันที
มุขทางเข้า
มุขทางเข้า () คือส่วนประกอบของสิ่งก่อสร้างที่เป็นส่วนที่ปกคลุมทางเข้าไปในตัวสิ่งก่อสร้าง ตัวส่วนประกอบจะอยู่ภายนอกผนังของตัวสิ่งก่อสร้างหลักที่อาจจะล้อมรอบด้วยฉาก ระแนงสาน หน้าต่างกว้าง หรือกำแพงที่บางเบาทีก็จะยื่นออกมาจากตัวสิ่งก่อสร้าง
ลักษณะการสร้างมุขทางเข้าก็มีด้วยกันหลายแบบที่ขึ้นอยู่กับลักษณะของการก่อสร้างของแต่ละสมัยและของแต่ละท้องถิ่น จุดประสงค์ของการมีมุขทางเข้าก็เพื่อให้มีบริเวณให้ผู้ที่จะเข้าไปในตัวสิ่งก่อสร้างได้มีที่หยุดพักก่อนที่จะเข้าไปในอาคารหรือใช้หลบแดดหลบฝน แต่บางครั้งมุขทางเข้าก็อาจจะมีขนาดใหญ่ เช่น ระเบียงคลุม (Verandah) ที่มักจะที่อาจจะแล่นตลอดแนวด้านหน้าหรือด้านข้างของตัวสิ่งก่อสร้างหลักก็ได้
ศิลปะทรงกลม
ศิลปะทรงกลม () เป็นคำที่ใช้ในสมัยฟื้นฟูศิลปะวิทยาที่หมายถึงจิตรกรรมหรือประติมากรรมที่เป็นทรงกลม เป็นคำที่มาจากภาษาอิตาลีว่า “rotondo” ที่แปลว่า “กลม” คำนี้มักจะไม่ใช้กับภาพเขียนขนาดเล็กที่มีลักษณะกลมแต่มักจะใช้กับภาพเขียนที่มีขนาดเส้นผ่าศูนย์กลางกว่าสองฟุตขึ้นไป ฉะนั้นจึงไม่รวมจุลจิตรกรรมภาพเหมือน (portrait miniature) แต่สำหรับประติมากรรมแล้วคำนี้ยืดหยุ่นกว่า
ศิลปินสร้างงานลักษณะนี้มาตั้งแต่สมัยกรีกโบราณ จิตรกรรมทรงกลมมักจะเขียนบนแจกันเครื่องปั้นดินเผาของกรีกจากสมัยที่เรียกว่าทอนดี และภายในก้นชามไวน์ก้นตื้นที่เรียกว่าคิลิกซ์ (Kylix) ที่เป็นทรงกลมอยู่แล้ว ศิลปะลักษณะมาฟื้นฟูทำกันอีกครั้งในคริสต์ศตวรรษที่ 15 และ 16 โดยเฉพาะในอิตาลี แต่ตั้งแต่นั้นมาความนิยมก็ลดถอยลง แต่ในภาพเขียน “ทัศน์สุดท้ายของอังกฤษ” (The Last of England) โดยจิตรกรชาวอังกฤษฟอร์ด แมดด็อกซ บราวน์ (Ford Madox Brown) ในปี ค.ศ. 1855 ก็เป็นลักษณะนี้โดยบราวน์เน้นความกลมด้วยราวเชือกรอบบุคคลในภาพ
ฉากหลังของศิลปะทรงกลมมักจะไม่ใช่สิ่งสำคัญหรือบางครั้งก็ละเว้นไปเลย ในจิตรกรรมทรงกลมมักจะมองเห็นฉากหลังและในประติมากรรมภาพนูนฉากหลังจะหายไป อันเดรอา เดลลา รอบเบียและศิลปินในครอบครัวเดียวกันสร้างงานประติมากรรมดินเผาเคลือบที่เรียกว่า “ทอนดี” ที่มักจะมีกรอบเป็นมาลัยใบไม้และผลไม้ที่ตั้งใจไว้ใช้ตกแต่งผนังสตัคโค บนตัวตึกโอสเปดาเลเดกลิอินโนเชนติ (Ospedale degli Innocenti) ในฟลอเรนซ์ที่สร้างโดยฟีลิปโป บรูเนลเลสกี เดลลา รอบเบียก็สร้างงานประติมากรรมทรงกลมเป็นภาพเด็กบนฉากหลังที่เป็นสีน้ำเงินสำหรับตกแต่งในช่องโค้งสแปนเดรลซึ่งเป็นช่องสามเหลี่ยมระหว่างซุ้มโค้งด้านหน้า
ในคริสต์ศตวรรษที่ 16 การเขียนภาพตกแต่งลักษณะที่เรียกว่า “istoriato” สำหรับเครื่องเคลือบดีบุกมายอลิคา (Maiolica) ใช้กับการตกแต่งชิ้นที่มีลักษณะกลม
นอกจากนั้นแล้วลักษณะกลมก็ยังใช้ในการออกแบบองค์ประกอบทางสถาปัตยกรรมตั้งแต่ยุคฟื้นฟูศิลปวิทยา ที่อาจจะใช้ประกอบการตกแต่งหน้าบันที่เป็นโค้งที่มานิยมกันในคริสต์ศตวรรษที่ 15
ศิลปะทรงกลมมาเป็นที่นิยมกันในคริสต์ศตวรรษที่ 15 ในฟลอเรนซ์ เช่นในงานเขียนหลายชิ้นโดยซานโดร บอตติเชลลี ไมเคิล แอนเจโลใช้ศิลปะทรงกลมเป็นองค์ประกอบในงานหลายชิ้นทั้งในงานจิตรกรรมและประติมากรรม ที่รวมทั้งภาพ “ครอบครัวพระเยซูกับนักบุญจอห์นแบ็พทิสต์” และภาพที่มีชื่อเสียง “พระแม่มารีในกรอบกลม” (Doni Tondo) ที่หอศิลป์อุฟฟิซิ ศิลปินอื่นที่ใช้ทรงกลมในการสร้างงานศิลปะผู้อื่นก็ได้แก่ราฟาเอล, บรอนซิโน , ฟราอันเจลิโค และจาโคโป ปอนตอร์โม
แผนปฏิบัติการทางทหาร
แผนปฏิบัติการทางทหาร (; หรือในสมัยก่อนสงครามโลกครั้งที่สอง เรียกว่า war plan) เป็นแผนการอย่างเป็นทางการของกองกำลังทางทหาร ในการดำเนินการตามปฏิบัติการทางทหาร ซึ่งร่างขึ้นจากผู้บัญชาการในกระบวนการปฏิบัติการรบ เพื่อบรรลุวัตถุประสงค์ทั้งก่อนหน้าหรือระหว่างความขัดแย้งที่เกิดขึ้น แผนปฏิบัติการทางทหารมักจะคล้อยตามกับหลักนิยมทางทหารของกองกำลังนั้น ๆ เสมอ
แผนปฏิบัติการทางทหารมักจะถูกปกปิดไว้โดยชื่อรหัส
กระบวนการปฏิบัติการรบ
กระบวนการปฏิบัติการรบ () คือ กระบวนการซึ่งได้รับการปฏิบัติโดยกองกำลังติดอาวุธระหว่างการทัพ ปฏิบัติการทางทหาร ยุทธการ และยุทธนาการ เพื่อกำหนดวัตถุประสงค์ ทิศทางของการรบ และการประเมินกระบวนการของแผนปฏิบัติการทางทหาร
รูปแบบพื้นฐานของกระบวนการปฏิบัติการรบประกอบด้วยห้าระยะ ซึ่งมุ่งไปยังการบรรลุเป้าหมายและวัตถุประสงค์ การจัดสรรกองกำลังที่เหมาะสมเพื่อความสำเร็จของยุทธนาการนั้น การตัดสินใจที่มีต่อหลักนิยมทางทหาร การดำเนินการตามแผนการที่วางเอาไว้ระหว่างยุทธการ และการประเมินข่าวกรองภายหลังการรบถึงความสำเร็จหรือความล้มเหลวของแผนปฏิบัติการดังกล่าว
การติดพัน
การติดพัน, การเข้าปะทะ, การเข้าโจมตี หรือการรบปะทะ () หมายถึง การสู้รบระหว่างกองกำลังสองฝ่าย โดยกองกำลังของทั้งสองฝ่ายจะต้องมีขนาดใหญ่กว่ากองร้อย แต่มีขนาดเล็กกว่ากองพล ซึ่งได้รับมอบหมายหรือดำเนินการตามภารกิจ การติดพันเริ่มต้นขึ้นเมื่อฝ่ายโจมตีเริ่มต้นการสู้รบเพื่อดำเนินการตามวัตถุประสงค์ของตน และจะสิ้นสุดเมื่อฝ่ายโจมตีประสบความสำเร็จ หรือล้มเลิกความพยายามในการบรรลุเป้าหมาย หรือเมื่อฝ่ายใดฝ่ายหนึ่งหรือทั้งสองฝ่ายได้รับกำลังเสริมที่เหมาะสม ซึ่งจะเป็นการเริ่มต้นการติดพันครั้งใหม่ต่อไป
การติดพันมักจะเป็นส่วนหนึ่งของยุทธการ โดยปกติแล้ว การติดพันจะกินเวลาไม่เกิน 1-2 วัน หรือแม้กระทั่งไม่กี่ชั่วโมง และมีน้อยครั้งที่จะใช้เวลานานเกินกว่า 5 วัน ในการรบระดับดังกล่าว ขอบเขตอาวุธทางยุทธวิธีและระบบการสนับสนุนจึงมีความสำคัญมากต่อกำลังพลและผู้บังคับบัญชาของแต่ละฝ่ายมาก
โรงเรียนเชียงดาววิทยาคม
โรงเรียนเชียงดาววิทยาคม ถือเป็นโรงเรียนแรกใน อ.เชียงดาว ที่ทำการเปิดสอนในระดับชั้น ม.1-ม.6 เดิมใช้อาคารเรียนของโรงเรียนบ้านเชียงดาว เป็นที่ทำการสอน ในช่วงแรกนั้น โรงเรียนได้เปิด เฉพาะชั้น ม.1-ม.3 เท่านั้น ต่อมาทางโรงเรียนจึงได้ขอสงวนที่ไว้ 165 ไร่เพื่อสร้างอาคารไม้ 2 ชั้น 4 ห้องเรียน บ้านพักครู 1 หลังต่อมาในปี พ.ศ. 2528 ทางโรงเรียนก็ได้รับเงินงบประมาณเพื่อมาสร้างอาคารเรียนอีก 1 หลัง เพื่อเตรียมเปิดสอนระดับ ม.ปลาย
ในปี พ.ศ. 2532 ทางกรมสามัญศึกษา กระทรวงศึกษาธิการ ได้อนุมัติให้ทาง ร.ร. เปิดรับสมัครนักเรียนระดับ ม.ปลาย โดยทางโรงเรียนได้เปิดแผนการเรียนดังต่อไปนี้
ซึ่งจะแบ่งห้องเรียนได้ตามนี้
ในปี พ.ศ. 2548 ทางโรงเรียนได้มีศูนย์การเรียนรู้คอมพิวเตอร์และอินเทอร์เน็ต และยังได้ปรับพื้นที่ป่าหลังโรงเรียน 90 ไร่ให้เป็นแหล่งเรียนรู้ธรรมชาติและบูรนาการ ทุกกลุมสาระการเรียนรู้ 
ล่าสุด เมื่อเดือนเมษายน พ.ศ. 2552 ทางโรงเรียนได้มีการปรับปรุงอาคารทใหม่เกือบทั้งหมดได้แก่ การติดตั้งแอร์ในห้องคอมพิวเตอร์,การติดพัดลมห้องละ 4 ตัวทุกอาคาร,การทาสีอาคารรัตนรักษ์,ปรับปรุง,ทาสีอาคารชั่วคราวให้มีสภาพที่ดีขึ้น
ผู้อำนวยการคือ นายนิคม สินธุพงษ์
ทางโรงเรียนเชียงดาววิทยาคมได้แบ่งนักเรียนออกเป็นคณะสีต่างๆได้แก่ คณะสีนนทรี คณะสีศรีตรัง คณะสีกระดังงา คณะสีกาสะลอง คณะสีทองกวาว
นิโคลัส เพฟเนอร์
นิโคลัส เพฟเนอร์ หรือ นิโคลัส เบิร์นฮาร์ด ลีออน เพฟเนอร์ () (30 มกราคม ค.ศ. 1902 – 18 สิงหาคม ค.ศ. 1983) นิโคลัส เพฟเนอร์เป็นนักวิชาการและนักประวัติศาสตร์ศิลปะชาวอังกฤษที่เกิดในเยอรมนี เพฟเนอร์มีความเชี่ยวชาญโดยเฉพาะที่เกี่ยวกับประวัติศาสตร์ของสถาปัตยกรรม งานชิ้นสำคัญที่สุดและเป็นที่รู้จักกันมากที่สุดคืองานเขียน “คู่มือสถาปัตยกรรมของเพฟเนอร์” (The Pevsner Architectural Guides) รวมทั้งหมด 46 เล่มที่เขียนและพิมพ์ระหว่างปี ค.ศ. 1951 ถึงปี ค.ศ. 1974 ที่เป็นงานเขียนที่มีเนื้อหาครอบคลุมสถาปัตยกรรมของหมู่เกาะบริติช
การทอดไมตรี
การทอดไมตรี () เป็นคำที่ใช้ในวิชาความสัมพันธ์ระหว่างประเทศ มีรากศัพท์มาจากภาษาฝรั่งเศสว่า "rapprocher" หมายถึง "การนำมาร่วมกัน" เป็นการฟื้นสัมพันธไมตรีระหว่างสองประเทศ ในทางด้านการเมืองแล้ว การทอดไมตรีเป็นการผสมร่วมกันของความแตกต่างในปัจจัยทางการเมือง ยกตัวอย่างเช่น การทอดไมตรีระหว่างสหรัฐอเมริกา ในสมัยประธานาธิบดี ริชาร์ด นิกสัน กับสาธารณรัฐประชาชนจีน นับตั้งแต่ ค.ศ. 1972 เป็นต้นมา
วังแก้ว
วังแก้ว หรือ วังกระจก () เป็นสิ่งก่อสร้างที่สร้างด้วยเหล็กหล่อ (Cast iron) และกระจกที่เดิมสร้างขึ้นที่ไฮด์พาร์คในกรุงลอนดอนในอังกฤษเพื่อใช้เป็นสถานที่สำหรับการแสดงนิทรรศการครั้งยิ่งใหญ่ (The Great Exhibition) ของปี ค.ศ. 1851 ภายในมีผู้ร่วมเข้าแสดงจากทั่วโลกถึง 14,000 องค์การในเนื้อที่ทั้งหมด 92,000 ตารางเมตร ที่เป็นการแสดงสิ่งต่างๆ ที่แสดงถึงความก้าวหน้าล่าสุดทางเทคโนโลยีที่เกิดขึ้นระหว่างการปฏิวัติอุตสาหกรรม วังแก้วออกแบบโดยสถาปนิกโจเซฟ แพกซ์ตัน ตัวสิ่งก่อสร้างยาว 564 เมตร และสูง 33 เมตร ถือเป็นสิ่งก่อสร้างมุงแก้วที่ใหญ่ที่สุดในประวัติศาสตร์
หลังจากงานนิทรรศการแล้ววังแก้วก็ถูกย้ายไปสร้างในสวนสาธารณใหม่ในย่านผู้มีฐานะดีของกรุงลอนดอนที่เรียกว่าไซเด็นแนมฮิลล์ (Sydenham Hill) ที่ยังไม่เปลี่ยนแปลงไปเท่าใดนักตั้งแต่สมัยวิคตอเรีย วังแก้วได้รับการขยายและตั้งอยู่ที่นั่นระหว่างปี ค.ศ. 1854 จนถึงปี ค.ศ. 1936 เมื่อถูกทำลายลงในเพลิงไหม้ คำว่า “Crystal Palace” เป็นคำที่คิดขึ้นอย่างเยาะๆ โดยนิตยสารเสียดสี “พันช์” ที่ต่อมาใช้เรียกบริเวณทางใต้ของลอนดอน (คริสตัลพาเลซ) และอุทยานรอบบริเวณนั้น
วันที่ 30 พฤศจิกายน 1936 ภายในไม่กี่ชั่วโมง วังแก้วถูกไฟไหม้เสียหายจนย่อยยับ แสงไฟที่เผาวังแก้วนั้นสามารถมองเห็นได้ถึงจากแปดมณฑล ขณะนั้น เซอร์ เฮนรี บัคแลนด์ ผู้จัดการทั่วไปของวังแก้วกำลังเดินตรวจตรากับสุนัขและลูกสาวของเขา ต่อมาพวกเขาสังเกตเห็นเปลวไฟสีแดงเรืองแสงอยู่ภายใน ภายในนั้นเองเขาพบสองพนักงานดับเพลิงกำลังดับเพลิงย่อมๆบริเวณส่วนสำนักงาน การระเบิดเกิดขึ้นในห้องรับฝากของสุภาพสตรี ซึ่งไฟนั้นลุกโชนอย่างรุนแรงมาก ต่อมาแม้ว่าจะมีเครื่องดับเพลิงกว่า 89 ตัวและพนักงานดับเพลิงร่วม 400 ชีวิตมาถึงสถานที่เกิดเหตุแต่ก็ไม่สามารถที่จะดับไฟลงได้ บัคแลนด์กล่าวว่า ""ในไม่กี่ชั่วโมงเราได้เห็นจุดจบของเดอะคริสตัลพาเลซ มันจะยังอยู่ในความทรงจำไม่เพียงแต่คนอังกฤษ แต่จากโลกทั้งโลก"" ในขณะนั้นเอง มีประชาชนนับแสนคนเดินทางมาที่ไซเด็นแนมฮิลล์เพื่อชมแสงไฟที่กำลังแผดเผาวังแก้ว ในหมู่คนเหล่านั้น เซอร์ วินสตัน เชอร์ชิลล์ อดีตสมาชิกรัฐสภาอังกฤษกล่าวว่า ""นี่คือจุดจบของยุค""
ไปรโตริอานี
ไปรโตริอานี () เป็นกองทหารที่ทำหน้าที่เป็นองครักษ์ประจำพระองค์ของจักรพรรดิแห่งจักรวรรดิโรมัน ก่อนหน้านั้นเป็นตำแหน่งที่ใช้สำหรับองครักษ์ของจอมพลโรมัน ที่เริ่มอย่างน้อยก็ตั้งแต่ตระกูลสกีปิโอ () ขึ้นมามีอำนาจราว 275 ก่อนคริสต์ศักราช จักรพรรดิคอนสตันไทน์ที่ 1 ทรงมายุบเลิกในคริสต์ศตวรรษที่ 4
คำว่า "ไปรโตริอานี" (, กององครักษ์) และ "ไปรโตริอานุส" (, องครักษ์แต่ละนาย) แผลงมาจากคำว่า ซึ่งแปลว่า เต็นท์ของไปรตอร์หรือแม่ทัพ () แห่งกองทัพโรมันในสมรภูมิ การได้รับเลือกมาเป็นไปรโตริอานุสถือว่าเป็นตำแหน่งอันมีเกียรติ นายพลโรมันมักจะเลือกองครักษ์มาจากผู้ที่มีหน้าที่รักษาความปลอดภัยของเต็นท์บัญชาการที่มาจากทั้งทหารม้าและทหารราบ ต่อมาก็เรียกกองกำลังนี้ว่า "กองไปรโตริอานุส" () บุคคลสำคัญ ๆ ของโรมันที่เคยทำหน้าที่ในไปรโตริอานีมาก่อนได้แก่ จูเลียส ซีซาร์, มาร์ก แอนโทนี และจักรพรรดิเอากุสตุส
สกุลกา
สกุลกา เป็นละครโทรทัศน์สร้างจากนวนิยายของ บุษยมาส (นามปากกา) เริ่มแรกบทประพันธ์ถูกนำมาสร้างเป็นภาพยนตร์ในปี พ.ศ. 2511 นำแสดงโดย มิตร ชัยบัญชา, เพชรา เชาวราษฎร์ กำกับโดย วินิจ ภักดีวิจิตร และถูกนำมาสร้างเป็นละครทาง ช่อง 5 มาแล้วถึง 3 ครั้ง
ละครครั้งล่าสุดในปี พ.ศ. 2552 โดยได้นักแสดงมากฝีมือ อาทิ ปฏิภาณ ปฐวีกานต์,วรรณรท สนธิไชย,อลิชา ไล่ศัตรูไกล,รัชนีกร พันธ์มณี,อาณัตพล ศิริชุมแสง,ชัยพล พูพาร์ต บทโทรทัศน์โดย ทีมเอ็กแซ็กท์ กำกับการแสดงโดย สิริวิทย์ อุปการ ออกอากาศทุกวันจันทร์-พฤหัสบดี ทางช่อง 5 ในเวลาหลังข่าวภาคค่ำ ออกอากาศวันแรก 4 พฤษภาคม พ.ศ. 2552 ตอนสุดท้ายเมื่อวันที่ 16 มิถุนายน พ.ศ. 2552 ผลิตโดย เอ็กแซ็กท์ ในเครือของแกรมมี่
วานิลลา ไอซ์
โรเบิร์ต แมททิว แวน วิงเคิล () เกิดเมื่อวันที่ 31 ตุลาคม ค.ศ. 1967 หรือเป็นที่รู้จักในนาม วานิลลา ไอซ์ () เป็นแร็ปเปอร์ชาวอเมริกัน เกิดในแดลลัส รัฐเทกซัส และโตในเทกซัสและเซาท์ฟลอริดา เขาออกผลงานอัลบั้มแรกที่ชื่อ" Hooked" ในปี 1989 กับค่ายอิจิบังเรคคอร์ดส ก่อนที่จะมาเซ็นสัญญากับเอสบีเคเรคคอร์ดส ที่พวกเขานำอัลบั้มเก่ามาทำรูปแบบใหม่ภายใต้ชื่อใหม่ที่ชื่อ "To the Extreme" มีซิงเกิ้ล "ไอซ์ไอซ์เบบี้" ที่ถือเป็นซิงเกิ้ลเพลงฮิปฮอปเพลงแรกที่ขึ้นอันดับ 1 บนชาร์ทบิลบอร์ดฮ็อต 100 และยังได้รับการยกย่องว่าเป็นส่วนหนึ่งที่ทำให้เพลงฮิปฮอปได้รับการแนะนำสู่ตลาดเพลงกระแสหลัก กับกลุ่มผู้ฟังผิวขาว
ถึงแม้ว่าเขาจะประสบความสำเร็จ แต่ต่อมาเขาก็ละจากการร่วมงานกับค่ายเอสบีเค ซึ่งได้ให้เขาทำงานผลงานตลาดมากขึ้นและผลิตตีพิมพ์ข้อมูลเกี่ยวกับตัวเขาที่ไม่ได้ผ่านการเล่าเรื่องจากเขา หลังจากเขาพยายามฆ่าตัวตายโดยการเสพยาเกินขนาด เขาก็รอดตายและได้รับแรงบันดาลใจให้เปลี่ยนแนวเพลงและวิถีชีวิตของตัวเอง อัลบั้มถัด ๆ มาอย่าง "Hard to Swallow", "Bi-Polar" และ "Platinum Underground" ที่ไม่ตามกระแสเท่าไหร่ มีแนวเพลงดนตรีแบบร็อก และไม่ประสบความสำเร็จด้านตารางอันดับ
วิกฤตการณ์คริสต์ศตวรรษที่ 3
วิกฤติการณ์คริสต์ศตวรรษที่ 3 (, ) หรืออนาธิปไตยทางทหาร ( หรือวิกฤติการณ์จักรวรรดิ (; ค.ศ. 235–284) เป็นช่วงระยะเวลาที่จักรวรรดิโรมันประสบวิกฤติการณ์ที่แทบจะนำความสิ้นสุดมาสู่จักรวรรดิจากปัญหาหลายอย่างรวมกันที่รวมทั้งการรุกรานของศัตรู, สงครามกลางเมือง, โรคระบาด, และความตกต่ำทางเศรษฐกิจ วิกฤติการณ์เริ่มด้วยการลอบสังหารของจักรพรรดิอเล็กซานเดอร์ เซเวรัส โดยทหารของพระองค์เองที่เป็นจุดเริ่มต้นของห้าสิบปีของความปั่นป่วนที่ในระหว่างนั้นก็มีผู้อ้างตนเป็นจักรพรรดิถึง 20 ถึง 25 คน ส่วนใหญ่แล้วก็เป็นนายพลผู้มีชื่อเสียงของกองทัพโรมันที่เข้ายึดอำนาจทั้งหมดหรือบางส่วนของจักรวรรดิ เมื่อมาถึงปี ค.ศ. 258 ถึงปี ค.ศ. 260 จักรวรรดิโรมันก็แบ่งออกเป็นสามส่วน: จักรวรรดิกอล ที่รวมทั้งจังหวัดโรมันแห่งกอล, บริเตน และฮิสปาเนีย (Hispania); และจักรวรรดิพาลไมรีน ที่รวมทั้งจังหวัดทางตะวันออกของซีเรีย, ปาเลสไตน์ และเอกิบตัส (Aegyptus) สองจักรวรรดิแยกตัวออกจากจักรวรรดิโรมันที่มีศูนย์กลางอยู่ในอิตาลี วิกฤติการณ์ยุติลงด้วยการขึ้นครองราชย์ของจักรพรรดิไดโอคลีเชียน
ทูบีคัมวัน
"ทูบีคัมวัน" () เป็นเพลงป็อปของกลุ่มศิลปินป็อปชาวอังกฤษ สไปซ์เกิลส์ เป็นซิงเกิ้ลที่ 3 จากผลงานอัลบั้มเปิดตัวที่ชื่อ Spice ถือเป็นซิงเกิ้ลบัลลาดซิงเกิ้ลแรกของวง ที่ต่างจากเพลงก่อน โดยจะมีจังหวะเป็นอัป-เทมโป และแดนซ์ เป็นหลัก
"ทูบีคัมวัน" เป็นซิงเกิ้ลอันดับ 1 เพลงที่ 3 ติดต่อกันของวงและเป็นซิงเกิ้ลที่มียอดขายเกินล้านในสหราชอาณาจักร ออกวางขายเมื่อเดือนธันวาคม ค.ศ. 1996 และอยู่อันดับ 1 ยาวนาน 3 สัปดาห์ มียอดขายในระดับแผ่นเสียงทองคำขาวโดยการยืนยันของ British Phonographic Industry ส่วนในสหรัฐอเมริกา ซิงเกิ้ลออกขายเดือนกรกฎาคม 1997 ติดอันดับสูงสุดที่อันดับ 4 (ถือเป็นซิงเกิ้ลท็อปไฟฟ์ ซิงเกิ้ลที่ 3 ของวง) และขายได้ในระดับแผ่นเสียงทองคำ จากการยืนยันของอาร์ไอเอเอ และถือเป็นซิงเกิ้ลหนึ่งที่ประสบความสำเร็จที่สุดของวง โดยเข้าชาร์ทในสัปดาห์แรกก็เข้าสู่ท็อปเท็นเลย
จักรพรรดิการากัลลา
จักรพรรดิคาราคัลลา หรือ ลูชิอัส เซ็พติมิอัส บัสซิอานัส () (4 เมษายน ค.ศ. 188 – 8 เมษายน ค.ศ. 217) คาราคัลลาเป็นจักรพรรดิแห่งจักรวรรดิโรมันของราชวงศ์เซเวอรัน คาราคัลลาทรงเป็นจักรพรรดิร่วมกับพระราชบิดาจักรพรรดิเซ็พติมิอัส เซเวอรัสระหว่าง ค.ศ. 198 ถึงปี ค.ศ. 209 ต่อมาในปี ค.ศ. 209 ถึงวันที่ 4 กุมภาพันธ์ ค.ศ. 211 คาราคัลลาก็ทรงปกครองร่วมกับเซ็พติมิอัส เซเวอรัสและเกธา หลังจากนั้นระหว่างเดือนธันวาคม ค.ศ. 211 ถึงวันที่ 8 เมษายน ค.ศ. 217 คาราคัลลาก็ทรงปกครองด้วยพระองค์เอง
จักรพรรดิดีดิอุส ยูลิอานุส
จักรพรรดิดีดิอุส ยูลิอานุส หรือ มาร์คัส ดีดิอุส เซเอวรัส ยูลิอานุส () (2 กุมภาพันธ์ ค.ศ. 137 – 1 มิถุนายน ค.ศ. 193) ดีดิอุส ยูลิอานุสเป็นจักรพรรดิแห่งจักรวรรดิโรมันต่อจากจักรพรรดิเพอร์ทิแน็กซ์ ระหว่างวันที่ 28 มีนาคม ค.ศ. 193 จนเสด็จสวรรคตเมื่อวันที่ 1 มิถุนายน ของปีเดียวกัน ดีดิอุส ยูลิอานุสขึ้นเป็นจักรพรรดิโดยการซื้อการสนับสนุนจากองค์รักษ์เพรทอเรียนผู้สังหารเพอร์ทิแน็กซ์จักรพรรดิองค์ก่อนหน้านั้น ซึ่งเป็นชนวนที่ทำให้เกิดสงครามกลางเมืองระหว่างปี ค.ศ. 193 ถึงปี ค.ศ. 197 ดีดิอุส ยูลิอานุสถูกปลดจากตำแหน่งและถูกลงโทษประหารชีวิตโดยจักรพรรดิองค์ต่อมา – จักรพรรดิเซ็พติมิอัส เซเวอรัส
จักรพรรดิเอลากาบาลุส
จักรพรรดิเอลากาบาลุส หรือ เฮลิโอกาบาลัส หรือ มาร์คัส ออเรลิอัส อันโตนินัส () (ราว ค.ศ. 203 – 11 มีนาคม ค.ศ. 222) เอลากาบาลุสเป็นจักรพรรดิแห่งจักรวรรดิโรมันของราชวงศ์เซเวอรัน ผู้ระหว่างปี ค.ศ. 218 จนถึงปี ค.ศ. 222 เอลากาบาลุสทรงเป็นชาวซีเรียจากทางฝ่ายพระมารดา เมื่อยังทรงพระเยาว์ทรงเป็นนักบวชของเทพเจ้าเอล-กาบาลที่เมืองบ้านเกิดอีเมซา เมื่อขึ้นครองราชย์ทรงได้รับพระนามว่า มาร์คัส ออเรลิอัส อันโตนินัส ออกัสตัส “เอลากาบาลุส” เป็นพระนามที่ทรงได้รับหลังจากที่เสด็จสวรรคตไปแล้ว
จักรพรรดิแปร์ตินักส์
จักรพรรดิแปร์ตินักส์ หรือ พูบลิอัส เฮลวิอัส แปร์ตินักส์ () (1 สิงหาคม ค.ศ. 126 – 28 มีนาคม ค.ศ. 193) แปร์ตินักส์เป็นจักรพรรดิแห่งจักรวรรดิโรมันผู้ครองราชย์ตั้งแต่วันที่ 31 ธันวาคม ค.ศ. 192 จนเสด็จสวรรคตเมื่อวันที่ 28 มีนาคม ค.ศ. 193 แปร์ตินักส์ทรงครองราชย์ได้เพียง 86 วันและทรงเป็นจักรพรรดิองค์แรกของสมัยที่เรียกว่าปีห้าจักรพรรดิ (Year of the Five Emperors)
มหาวิทยาลัยอัลอัซฮัร
มหาวิทยาลัยอัลอัซฮัร (; ) เป็นองค์กรศาสนาแห่งโลกอิสลาม ก่อตั้ง ณ กรุงไคโร ประเทศอียิปต์ ประวัติศาสตร์ได้จารึกว่า อัลอัซฮัร ก่อกำเนิดในต้นรัชสมัยแห่งราชวงศ์ฟาติมียะห์ ในอียิปต์ เมื่อปี พ.ศ. 1517
เป็นศูนย์กลางการศึกษาด้านภาษาอาหรับและวรรณคดี มีหลักสูตรการสอนตามแนวของซุนนี เป็นมหาวิทยาลัยที่เก่าแก่อันดับที่สองที่มีการเรียนการสอนจนถึงปัจจุบัน มีพื้นที่เชื่อมต่อกับมัสยิดอัลอัซฮัร เจตนารมณ์ของมหาลัยอัลอัซฮัร คือให้การศึกษาและเผยแผ่ศาสนาอิสลาม
จักรพรรดิแตรโบนิอานุส กัลลุส
จักรพรรดิแตรโบนิอานุส กัลลุส หรือ กาเอียส ไวบิอัส แตรโบนิอานุส กัลลุส () (ค.ศ. 206 – สิงหาคม ค.ศ. 253) แตรโบนิอานุส กัลลุสเป็นจักรพรรดิแห่งจักรวรรดิโรมันที่ครองราชย์ในปี ค.ศ. 251 ร่วมกับจักรพรรดิโฮสติเลียน และระหว่างปี ค.ศ. 251 ถึงเดือนสิงหาคม ค.ศ. 253 ร่วมกับพระราชโอรสจักรพรรดิโวลุซิอานัส
คิราริ สาวใสหัวใจเกินร้อย
คิราริ สาวใสหัวใจเกินร้อย หรือ คิราริ เรโวลูชั่น () เป็นการ์ตูนญี่ปุ่นเขียนโดย อง นะกะฮะระจิ เริ่มลงตีพิมพ์ในนิตยสาร Ciao ของสำนักพิมพ์ โชงะกุกัง ตั้งแต่วันที่ มีนาคม พ.ศ. 2547 จนจบ
ในเมืองไทยฉายที่ช่องแก๊งค์การ์ตูน และลิขสิทธิ์ดีวีดีและวีซีดีในประเทศไทยโดย โรส มีเดีย แอนด์ เอ็นเตอร์เทนเม้นท์
สึคิชิมะ คิราริ อายุ14 เป็นนักเรียน เรียนอยู่ชั้น ม.2 คิราริ เป็นนักเรียน ธรรมดา เป็นคนกินเก่งมาก และ คิราริ ได้พบ เซย์จิ แห่งวง ชิพส์ ไอดอล หนุ่มชื่อดัง ได้ตกหลุมรักเด็กผู้ชายคนหนึ่งตั้งแต่ แรกเห็น คิราริจึงมุ่งมั่นที่จะเป็นไอดอลเพื่อที่จะได้ใกล้ชิด กับ เซย์จิอามาคาวา อิซึมิ หรือ อิซึมี โฮวทาโร่
อันดับปลากะพง
อันดับปลากะพง (อันดับ: Perciformes; ) เป็นการจำแนกอันดับของปลาจำพวกหนึ่ง ใช้ชื่อวิทยาศาสตร์ว่า Perciformes (/เพอร์-ซิ-ฟอร์-เมส/) ซึ่งเป็นปลากระดูกแข็ง คิดเป็นร้อยละ 40 ของปลากระดูกแข็งทั้งหมด ลักษณะเด่นของปลาในอันดับนี้คือ เป็นปลากินเนื้อ เกล็ดมีลักษณะสากขอบเป็นหยักแข็ง ปากยาวมีลักษณะยืดหดได้ มีก้านครีบแข็ง หรือ Spine ที่ครีบหลังตอนหน้า พบได้ทั้ง น้ำจืด , น้ำกร่อย และทะเล
สำหรับวงศ์ปลาที่อยู่ในอันดับนี้มีอยู่มากมายถึง 156 วงศ์ (ดูในเนื้อหา) โดยสามารถแบ่งได้เป็นอันดับย่อยลงไปอีก (ดูในตาราง)
วงศ์ปลากะพงแดง
วงศ์ปลากะพงแดง หรือ วงศ์ปลากะพงข้างปาน (วงศ์: Lutjanidae, ) เป็นวงศ์ปลากระดูกแข็งวงศ์หนึ่ง อยู่ในอันดับปลากะพง (Perciformes) มีลักษณะคือ มีครีบหลังยาวต่อเนื่องไปจนถึงโคนหาง แบ่งเป็นครีบแข็ง 10-12 ซี่ ครีบอ่อน 10-17 ซี่ ครีบก้นที่เป็นครีบอ่อน 7-11 ซี่ ส่วนหัวใหญ่ ปากมีลักษณะกว้างยาว ยืดหดได้ ฟันมีลักษณะเล็กแหลมคมและมีหลายแถวในขากรรไกร ซึ่งบางชนิดอาจมีฟันเขี้ยวได้เมื่อโตเต็มที่ ริมฝีปากหนา
พบทั้งหมด 17 สกุล มีมากกว่า 160 ชนิด โดยมีสกุลใหญ่คือ "Lutjanus" โดยพบในทะเลเขตร้อนและเขตอบอุ่นตั้งแต่มหาสมุทรแอตแลนติก, มหาสมุทรอินเดีย และมหาสมุทรแปซิฟิก แต่ก็มีบางชนิดที่สามารถปรับตัวให้อาศัยและหากินในน้ำจืดหรือน้ำกร่อยได้ เช่น ปลากะพงแดง ("Lutjanus argentimaculatus") หรือ ปลากะพงข้างปาน ("L. russellii") เป็นต้น
เป็นปลาที่มีความสำคัญต่อมนุษย์เนื่องด้วยเป็นปลาเศรษฐกิจที่สำคัญจำพวกหนึ่ง และนิยมตกกันเป็นเกมกีฬาด้วย ในน่านน้ำไทยพบประมาณ 25 ชนิด
สำหรับชื่อสามัญในภาษาแต้จิ๋วจะเรียกว่า "อังเกย" ()
ปลากะพงแดงป่าชายเลน
ปลากะพงแดงป่าชายเลน หรือ ปลากะพงแดงปากแม่น้ำ (; ) ปลาน้ำเค็มชนิดหนึ่งที่สามารถอาศัยอยู่ในน้ำกร่อยหรือน้ำจืดได้ อยู่ในวงศ์ปลากะพงแดง (Lutjanidae) รูปร่างลำตัวหนาและด้านข้างแบน หัวโตแหลมยาว มีส่วนหัวและลำตัวที่ยาวกว่า มีฟันเขี้ยวแหลมคมโง้งเห็นชัดเจน 2 ซี่ในปาก ริมฝีปากหนา คอดหางมีขนาดใหญ่และแข็งแรง เกล็ดใหญ่มีขอบหยักเป็นหนามเมื่อลูบจะสากมือ เส้นข้างลำตัวติดต่อกันเป็นแถวยาวโค้งอยู่บริเวณค่อนไปทางลำตัวด้านบน ครีบหลังอันแรกมีก้านครีบเป็นหนามแข็ง ปลายแหลม อันที่สองเป็นครีบอ่อนมีขนาดใกล้เคียงกัน ครีบใหญ่ปลายกลมมน พื้นลำตัวสีแดงหรือแดงสด พบใหญ่สุดถึง 1.5 เมตร นิยมอยู่รวมกันเป็นฝูงในป่าชายเลน, ปากแม่น้ำ หรือบริเวณทะเลชายฝั่ง
ลูกปลาขนาดเล็กจะฟักตัวและเติบโตในบริเวณน้ำกร่อยแถบป่าชายเลนหรือปากแม่น้ำ ลำตัวจะเป็นสีขาวสลับลายพาดสีดำคล้ายปลานิล อาหารได้แก่ สัตว์น้ำจำพวก ปลา, กุ้ง ที่มีขนาดเล็กกว่า
เป็นปลาที่สามารถเพาะขยายพันธุ์ได้แล้ว เป็นปลาที่มีรสชาติดี นิยมบริโภคเป็นปลาเศรษฐกิจ และนิยมตกเป็นเกมกีฬา อีกทั้งยังเลี้ยงเป็นปลาสวยงามได้อีกด้วย สามารถปรับตัวได้ดีในน้ำจืดสนิท แต่สีสันความสวยงามและขนาดของปลาจะไม่โตและสวยเท่ากับปลาที่อาศัยอยู่ในทะเลธรรมชาติ มีพฤติกรรมที่ดุร้าย ตะกละตะกลาม และมักทำร้ายปลาอื่นร่วมสถานที่เลี้ยงเดียวกันที่มีขนาดเล็กกว่าเสมอ
คดีฆาตกรรมหมู่บ้านอาถรรพ์
คดีฆาตกรรมหมู่บ้านอาถรรพ์ อยู่ในคินดะอิจิ ภาค มังงะ 1 เล่ม 2 - 3 ตอนที่ 1 - 13
ตัวละครหลัก
"คินดะอิจิ ฮาจิเมะ" ไปงานแต่งงานของ โทคิตะ วาคาบะ ที่หมู่บ้าน 6 มุมกับมิยูกิ
"นานาเสะ มิยูกิ" ไปกับคินดะอิจิ และอาจารย์โอดะงิริ ซึซึมุ
ผู้ต้องสงสัย
"โอดะงิริ ซึซึมุ" ( อาจารย์ที่คบกันกับ วาคาบะ และขอคินดะอิจิไปงานแต่งงานของวาคาบะที่ถูกครอบครัวเรียกกลับไปแต่งงานกับ เรนโจ ฮิซาฮีโกะ )
"โทคิตะ วาคาบะ" ( เจ้าสาว เป็นน.รที่คบกับอาจารย์โอดะงิริ )
"โทคิตะ จูโซ" ( พ่อวาคาบะ เจ้าของคฤหาสถ์นาฬิกา )
"คุซานางิ มิทซึโกะ" ( ครอบครัววาคาบะ เจ้าของคฤหาสถ์เถาวัลย์ )
"โกโต้ รัน" ( ครอบครัววาคาบะ เจ้าของคฤหาสถ์หอคอย )
"คาบุโตะ เรย์อิจิ" ( ครอบครัววาคาบะ คฤหาสถ์เสื้อเกราะ )
"อิสึชิกิ เทราโอะ" ( ครอบครัววาคาบะ เจ้าของคฤหาสถ์สเทนกลาส )
"คาซามัตสึริ จุนยะ" ( ครอบครัววาคาบะ เจ้าของคฤหาสถ์ไก่ฟ้า )
"เรนโจ ฮิซาฮีโกะ" ( เจ้าบ่าว )
"คาบุโตะ คิรีโกะ" ( ลูกของเรย์อิจิ อยู่คฤหาสถ์เดียวกับเรย์อิจิ )
"ทาราวะดะ โคทาโร่" ( ตำรวจ )
เรื่องย่อ
คินดะอิจิและอาจารย์ไปงานแต่งงานของวาคาบะที่หมู่บ้าน 6 มุมบ้านเกิดของวาคาบะแต่ระหว่างพิธีคนในนั้นกลับถูกฆ่าตายทีละคนทีละคนลง...โดยฆาตกรใช้ชื่อว่า ศพรายที่ 7
"ผู้ตาย"
ทั้งหมด
ผู้รอดชีวิต
ไม่มี
ฆาตกรตัวจริง ( ศพรายที่ 7 )
โอดะงิริ ซึซึมุ "เหตุจูงใจ" เหตุจูงใจคือ ครอบครัวของตนเองถูกคนในคฤหาสถ์ทุกคนฆ่าตายยกเว้นแม่และพ่อแต่แม่บอกว่าพ่อแฝงตัวเป็นคนในคฤหาสถ์แล้วบอกว่าพ่อเป็นใครแล้วถูกแม่สั่งและสอนการฆ่าคนให้ยกเว้นพ่อห้ามฆ่า
ตัวจริงของพ่อที่แม่ของโอดะงิริ ซึซึมุ
"คาซามัตซึริ จุนยะ"
ฉากสุดท้ายของ คดีฆาตกรรมหมู่บ้านอาถรรพ์
คินดะอิจิได้บอกว่าโอดะงิริคือศพรายที่ 7...แล้วโอดะงิริก็แย่งปืบของตำรวจยิงเรย์อิจิตายและรีบจับมิยูกิเป็นตัวประกันแล้ววิ่งไปตรงไร่กัญชาแล้วคินดะอิจิก็ไล่ตามไปโอดะงิริจึงยิงคินดะอิจิและคิดจะยิงตัดขั้วหัวใจคินดะอิจิแต่อยู่คาซามัตสึริก็ถือปืนยิงอาจารย์โอดางิริ ซึซึมุแล้วพูดว่า " อภัยให้ด้วยลูกพ่อ...!! " แล้วคาซามัตสึริก็เข้าไปที่โอดะงิริแล้วฆ่าตัวตายและเผาไร่กัญชาสุดท้ายจึงไม่เหลือใครสักคนในคดีนี้...
- คินดะอิจิ กับ คดีฆาตกรรมปริศนา คดีฆาตกรรมหมู่บ้านอาถรรพ์ได้รับอิทธิพลจากนวนิยาย ไสย์ศาสตร์ฆาตกรรม ( ยังไม่แปลไทย )
www.cartoondetective.com
คาร์ล ดักลาส
คาร์ล ดักลาส () นักร้องชาวจาเมกา มีชื่อเสียงจากเพลง "Kung Fu Fighting" ที่ขึ้นถึงอันดับหนึ่งทั้งฝั่งสหรัฐอเมริกาจากการจัดอันดับของนิตยสารบิลบอร์ด และฝั่งสหราชอาณาจักรในปี 1974 และเป็นนักร้องชาวจาเมกาคนแรกที่มีซิงเกิลฮิตติดอันดับหนึ่งในสหรัฐอเมริกา
คาร์ล ดักลาสเกิดที่จาเมกา ศึกษาต่อที่สหรัฐอเมริกา และประเทศอังกฤษ โดยจบด้านวิศวกรรมเสียง จากนั้นจึงเริ่มเป็นนักร้องและนักแต่งเพลง
เขาเริ่มแต่งเพลง Kung Fu Fighting หลังจากมีความสนใจ และหัดเรียนยูโดและกังฟูในปี 1973 ประกอบกับกระแสความนิยมในศิลปะการต่อสู้แบบตะวันออก ทั้งจากภาพยนตร์กังฟูที่นำแสดงโดยบรูซ ลี และภาพยนตร์ซีรีส์ของเดวิด คาราดีน ทำให้ซิงเกิลเพลงนี้ได้รับความสนใจ ขายได้มากกว่าหนึ่งล้านแผ่นในสหรัฐอเมริกา ประมาณห้าแสนแผ่นในอังกฤษ และประมาณสี่ล้านแผ่นทั่วโลก ได้รับใบรับรองแผ่นเสียงทองจาก RIAA และรางวัลแกรมมีในฐานะซิงเกิลที่มียอดขายสูงสุดแห่งปี 1974
ในภายหลัง คาร์ล ดักลาส ย้ายไปใช้ชีวิตที่ฮัมบูร์ก ประเทศเยอรมนี เพื่อทำบริษัทผลิตเพลงประกอบภาพยนตร์ และภาพยนตร์โฆษณา ปัจจุบันเขาใช้ชีวิตอยู่ที่ลอสแอนเจลิส สหรัฐอเมริกา
อุกกาบาต (ภาพยนตร์)
อุกกาบาต เป็นภาพยนตร์ไทย ออกฉายแล้วเมื่อวันที่ 28 ตุลาคม พ.ศ. 2547 กำกับโดย บัณฑิต ฤทธิ์ถกล